Natchaung Khua A Khangtu Ralhrang Pawl Cu - The Chin Celebrities\nNatchaung Khua A Khangtu Ralhrang Pawl Cu\nApril 11, 2022 hleicung@gmail.com Myanmar 0\nNatchaung khua a khangtu SAC ralkap pawl cu, Sitha khua an phan cang i Kalaymyo leiin a ra mi zong Thayakung khua lonh te ah an um , meithal zong voi tamtuk an puah. Hriamngan zong voiruk hrawng an puah . Thayakung zong ah a lut pah mi an um i, A tu thawng kan ṭial tiang ahhin Ṭhohcian khua lei ah cheukhat cu a kal chungmi an um tiah khuami pakhat nih The Chin Post ah a chim. Hriamngan an kah caan paoh ahhin phone line hi a chia khun ti zong a chim chap. crd-the chin post.\nThawng dang relchap; Chin ramkulh, Paletwa peng khua hna cu Arakan Army(AA ) nih titoih puai tuah ding in hramhram in an fial hna tiah tualchung mi nih an chim. SAC ralkap an luhchuahnak khuate cheukhat ah Rakhine ralkap AA hruainak in titoih puai an tuahter hna tiah theih a si. Laam an cawnter hna nak zong March thla in a si cang, kannih khua cu titoih puai kan tuah ballo, Hramhram in an kan tuah ter,\nKanmah umnak lei ah SAC ralkap zong tampi an um caah zeitik ah ral a thawhlai tiin thinphang in kan um” tiah tualchung mi pakhat nih a chim.Laam cawnternak ah bia-el a si ahcun dan-tatnak a si tiah a chimchap. Khuachung ah SAC ralkap nih hmat-pung-tin le khualtlung cazin zong an chek peng tiah theih a si. Paletwa peng chaklei ahcun SAC ralkap le Chin ralkap kahdohnak a fah caah,\nSAC ralkap hna nih a luancia March 18 in phone line an thah tiah theih a si. Chin ramkulh Paletwah ah SAC ralkap nih hramhram nawlngeihnak an lak hlan ah AA le SAC ralkap kahdohnak a chuak nain, SAC ralkap nih nawlngeihnak an lak hnu ah cun AA le SAC ralkap kar i kahnak cu a dai i, SAC ralkap le Chin ralkap kar kahdohnak tu a chuak,crd-the chin post.\nYangon Ramtthen Pengkulh 3 Ah Kahdohnak A Chuak Tiah Tualchung PDF Nih An Thanh


Apoi Taktak : Ralkap A Ttanh Tu Hna Nih Mi Dawr Chung Ah An Lut I,Thil An Lak Dih – Onlinenungak\nApoi Taktak : Ralkap A Ttanh Tu Hna Nih Mi Dawr Chung Ah An Lut I,Thil An Lak Dih\nChai chaihnak ruangahhin Dor ngei tu telh in Nge-La-Min Hotel Manager pakhat hliamhma an pu. Cuucaahcun Palik sin ah theihternak an tuah ve cang. Hi kong he pehtlai in Palik nih zeitindah tuanvo an lak lai timi cu O Media nih dothlatnak kan tuah cuahmah lio a si tiah an langhter. Ref: O Media


Tuchun Thantlang Ralhrang Nih Hriamnam Ngan Mi An Puah Len Caah Mipi Ralrin Taktak A Herh — Chin Miphun Tlangau\nHakha in Thantlang lei ah SAC ralkap 80 hrawng ke in kal, Thantlang SAC ralkap nih hriamngan an puah.\nSeptember 4, 1:30 PM hrawng ah Hakha in Tlantlang lei ah SAC ralkap 80 hrawng an ke in an kal i Thantlang an phan rih lo, runvennak ah Thantlang SAC ralkap nih Hakha lei hoih in hriamnga an puah len, tiah kan theih.\nAugust 25 lio Thantlang kahdohnak a um hnu ah SAC ralkap thazaang an chap i nihin zong minung 80 tluk thazaang an chap than tiah kan theih.Atu ca kan tial 2:00 PM ah SAC ralkap pawl cu Timit hrawng an phanh lio a si lai tiah theih a si.\nUS Ram Cu Vawlei Cung Ram Lak Ah A Thawngcem Mi A Si Ti Lo


R.I.P : Ralhrang rallokap nih a ke hliam he an tlaihmi KIA ralkap pakhat an thah – Buanchukcho\nRalhrang rallokap nih a ke hliam he an tlaihmi KIA ralkap pakhat an thah. June 5 Nampalun i kahnak ah ralhrang rallokap nih a ke hliam he an tlaihmi KIA ralkap pakhat cu an thah tiah amah he a naihniam mi nih an chim tiah NBung Dat Kasa – Kachin Multimedia nih a langhter.\n“Amin cu Zaw Kun Aung asi,akum hi 19,an tlaih ti thawng theih sin khuanu khuapa hna nih an hlathlai tikah rallokap nih an thah cang,a ruak lak khawh asi rih lo tiah ” a langhter chap. The Chin Post


Thawngthanh: August 6 pumh caan hmannak le kan thawng ~ Chin Mission Church\nThawngthanh: August 6 pumh caan hmannak le kan thawng\nDear chungkhar hna,\nDam in nan um cio lai tiah ruahchannak ka ngei. Summer Holiday ah hawikom tete he hmun khat te ah nan tlunkal kan hmuh i kan i lawm hringhran. Pathian nih pakhat le pakhat kan kar ah dawtnak karhter chin hram seh.\n– Tu zarh kan pumh caanhmannak kan run kuat ṭhan.\n– August 6 ni khi Grace Myanmar Christian Church he pulpit thlennak a ngei ding kan si. Annih hi Kachin deuh an si i kan unau an si. Zaanghlei chuah khawh i zuam hna usi. A hmun cu Myeonghak Station pawng ah a si. An sin ah Zing sml 11 in pumhnak kan ngei lai i zanlei ah kan sin ah an kan pumhpi ve lai. Tlam a tlin nakhnga thlacam kan in sawm hna.\n– Campaign cawnpiaktu kan sin ah damte in a phanh khawh nakhnga atu hi tawlrel cuahmah lio pi a si i a tlamtlin nakhnga thlacam kan in sawm hna.\n–\tKumcheu chung Lai ram le Lai Miphun cuanhnak cu General hnatlaknak in Yangon Lautu Baptist Church i biakinn saknak bawmh ding a si bang zaanghlei rak chuah cio rih ding in kan in sawm hna. August 6 in December thla thih tiang kan treasurer Pu Duh Tling Ceu sin ah pek khawh a si cang.\n–\tVal Thawng Thuan Lan i a nau Nu Cecilia No Hnem Par bulhnak cu a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Taantaak mi chungkhar tuarpi bu in ṭan rak la cio rih usi.\n– Pi Esther Tun le Leng Hnem Za Nuam te siizung um veh can ah a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Damnak tlamtling an hmuh nakhnga thlacam rih usi.\n–\tRev. Taan Mang i a nau Pu Sui Hu bulhnak cu a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Tantaak mi chungkhar tuarpi bu in ṭan rak la cio ding in kan in sawm hna.\nCMC member pakhat cio (1) kan sianginn kainak (2) Visa kan soknak (3) rian kan ṭuannak le rian kan kawlnak ah kan tlamtlin khawh nakhnga (4) tlaihkhih in kan him nakhnga (5) Kan ram i a um mi kan chungkhar ca ah (6) Committee cio rianṭuannak le hruaitu hna ca ah (7) Taksa le thlarau lei in a ngan a dam mi khrihfa bu kan si zungzal nakhnga (8) Mission rian kan ṭuannak ca ah (9) Chin House le Biakinn kan ngeih khawh nakhnga le (10) Biakinn a kan hlantu Hindol khrihfabu ca ah thlacam rih hna usi.\n– Korea ram le kan ram ca ah thlacam kan in sawm hna.\n–\tCMC rianṭuannak kip ah pechantu nan cungah kan i lawm tuk, Bawipa nih thluachuahnak a let tampi in in pe cio ko hna seh.\n– Bible caang thim: Cun kan Pathian sin i kan i lawmhnak zong a dang a um rih: Pathian bia nan sin kan phakpi tikah khan minung bia bantukin si loin Pathian bia bantukin nan rak cohlan — Pathian bia cu a si taktak, nan sin kan phakpimi cu. Cuticun zeitindah a si khawh tiah, Pathian nih a zummi nan lakah rian a ṭuan caah a si. [1Thesalon 2:13]\n– Hla ngaih awk: 천번을 불러도 – 주리 2집 [ https://youtu.be/eIeIsJoySb8 ]\nA riang thiang ah,\nNi Chum Er


US Kalnak Kong Thawngpang Ttha Kan Hrawmh Hna – Chin Modern News\nAtu lio vawlei cung thawngpang le thil sining ruangah ramthumnak kal le ralzam riantuannak zong fak ngaingai in a hung zor. Mi tampi nihcun ramthumnak kal hna cu a um rua lo tiah a ruatmi zong rak um khawh a si.\nA si nain, kan hnung thla ah ka rak thanh cang bantukin US le Canada ram ahcun ralzam a kalmi um lengmang a si ko. July thla chung ramthumnak kalmi, a tang hi hmet>>>>>\nA cung tlang ka tar bantukin US nih August thla le September thla chungah ralzam a lak dingmi milu a vun karhter ngaingai. September thla cu US cozah nih kum khat ca federal budget an rel donghnak thla a si bantukin ramchung ah ralzam tam cem an luhter hna caan/thla zong a si tawn.\nOctober thla incun kum vui ralzam an cohlan/laak than dingmi milu zat President Donald Trump nih min a thut than cang lai.\nMalaysia ram um, ralzam chungin (Tukum) September thla dih tiangah US a kal dingmi milu zat cu minung 200 in 300 karlak a si lai. Mah chungah ahhin thi-cheknak aa tuah cangmi hna caah cun thawngpang ttha ngaingai a si ko.\nCucaah, US kal dingin thi-cheknak aa tuah cangmi nan si ahcun phone tlaih daithlang lo a hau lai. Ngakchia nonal deuh a ngeimi hna zong nih fale ngandamnak ah ralrin le zohkhenh deuh a hau lai. Dam lonak thil hme tete a simi mit fah, tlangrai, taksat, khuh, tak bo, tbk ruangah leet nan ton sual ahcun US cu nan theih cio bantukin caan ttha hmuh than a fawi lo ngaimi a si caah ralrin a ttha.


Kyaw Kyaw chungkhar, khua mi Upa hna le Tayagone Youth Fellowship (TYF) nih Kyaw Kyaw a ruak cu khua leiah tlunpi dingin Kawl ram cozah le Sangau YLA sinah siannak hal dingin a donghnak ah biachahnak tuah a si – Hakha Cherry\nKyaw Kyaw chungkhar, khua mi Upa hna le Tayagone Youth Fellowship (TYF) nih Kyaw Kyaw a ruak cu khua leiah tlunpi dingin Kawl ram cozah le Sangau YLA sinah siannak hal dingin a donghnak ah biachahnak tuah a si\nKyaw Kyaw Ruak Kawl Ram Leiah Tlunpi A Si Lai?16 January 2021 Mizo Tawng: https://m.facebook.com/story.php?story_fbid=3556865934361846&id=100001154227593\nPi Ci Pen le Pu Dar Hei an fapa Kyaw Kyaw cu Sangua-1 YLA, Mizoram hremnak le vuaknak in a thih ko tiah theih Ni, 28 December 2020 Monday in nihin 16 January 2021 Saturday tiang ah Sangau YLA leiin siseh, CYLA lei zawngin siseh, Kyaw Kyaw hringtu a Nu le chungkhar hna sinah, ngaihthiam halnak maw, kan kut a luan sual rak kan theithiam ko u, timi kaakhat te hmanh theih ding a um rih lo.\nSihmanhsehlaw, a toinak in chim ahcun, Kalaymyo hrambunh Chin Association for Christian Communication General Secretary (CACC GS) Za That, Kalay-Kabaw Chin Funtomh nak Bu (CFB) Upa hna le Kalay Chin Baptist Association General Secretary (CBA GS) Khar Luai hna tawlrelnak in “Rem Nak” ser nak caah tiah “Sapi” canah Kawl ram phaisa ting-10 (1000000 kyats) an i put i Kyaw Kyaw chungkhat hna cu, “Sangau-1 YLA Cu Ngaithiam Ko Hna U” tiah a luan cia zarkhat ah khan Tayagone khua mi Upa dik lak hna hmai ah an ti hna. An bia le hla a ngaitu dingah Kalay CHRO (Chin Human Rights Organization) an i tel ve. Hi tawlreltu ah hin USA khuasa Van Ceu Uk aa tel ve?\nChungkhar lei nih an leh mi hna cu, nan mah cu Kyaw Kyaw a hremtu le a vuatu zawng nan si tung lo i phaisa zawng kan in hal mi hna a si lo, kan mah nih kan duh mi cu Sangau YLA le CYLA lei nih remnak ser an duh tak tak a siahcun, vawleicung khua zakip a um mi kan miphun vialte theih in “Kan Ngaithiam Ko U” tiah chim hna sehlaw, “Jesuh Min In Kan Ngaithiam Ko U, Kan Kut A Luan Sual” tiah kan ti hna sehlaw pei, chungkhar lei zawng nih kan ruah ve lai i thil tha cu a chuah lai cu tiah an ti hna. Cutikah, CACC GS Za That nih tuzanah kan chawnh hna lai i an hna a tlak ko ahcun, thaizing ah kan in chawnh than hna lai. An duh lo a siahcun Phone zawng kan in chawn ti hna lai lo, tiah a ti hna hnu ah Kalaymyo lei ah an kiar tah hna. Cuni thawk cun Sangau YLA si hna seh, CYLA lei si hna seh, kaa dangdang lei zawngin nihin tiang zei bia hmanh chawnh a um ti lo.\nCucaah, Kyaw Kyaw chungkhar, khua mi Upa hna le Tayagone Youth Fellowship (TYF) nih Kyaw Kyaw a ruak cu khua leiah tlunpi dingin Kawl ram cozah le Sangau YLA sinah siannak hal dingin a donghnak ah biachahnak tuah a si. Atu tiang ahcun, Kalaymyo Palek lutlaitu le Ngamdamnak lei lutlaitu hna nih cun, zalawng tein tlun kal khawh nak nawl an pek cang hna. Nizan 15 January 2021 Cacawn Ningani zingka ah Sangau-2 YLA President Pu Liana zawng Tayagone UPC Pastor pa nih a chawnh khawh cang i, rawl ei khawh in Meeting kan ngei lai i zanleiah thawng kan in thanh ve hna lai tiah a leh. Nain, an Lih maw si, theih hlah, a thaizing a phan than cang?\nCulengah, an chimchap mi cu YLA nih Sangau khua chung luh an in sianh hna lo ahcun, chungkhat leiin Kyaw Kyaw a ruak cu tuanvo kan lak lai i Tipi tiang kan in chanh hna lai tiah an ti fawn. Sangau YLA hnatlaknak le siannak lawng hngah a si cang. Kyaw Kyaw a Nu nih ka ruak phumnak ding Tayagone ah ka fapa ruak zawng ka phum piak ve ko U tiah khua mi le Vawleicung ummi vialte a kan nawlnak cu Sangau YLA kut ah a um ti khawh a si cang.\nHi vialte hi Kyaw Kyaw a Nu Ci Pen, chungkhar aiawhtu UPC Pastor Tial Mawng le Tayagone Youth Fellowshio Vice President Bawi Peng hna sinin theih mi a si. A herh ningin kan peh than te lai. Nihin in NI-20 a rau cang. Kaa Lawm!\nKa rak chim chungmi kan phan deng cang Trump 2020 Ka Chunmang Te Kha\nTrump nih “Insurrection Acts” hmang in Martial Law declared a tuah lai i President a si tthan lai tiah bia dik lo a chuak i tampi nih an izumh.


Ram Tinthei cu Australia Khua Cozah thimnak ah aa cuh tthan lai | THE CHIN EXPRESS\nRam Tinthei cu Australia Khua Cozah thimnak ah aa cuh tthan lai\nAustralia ram ah a ummi Ram Tinthei cu a ra laimi October 19 ah tuah ding Khua Cozah Thimnak ah aa cuh tthan lai, tiah kan theih.\nThantlang peng, Zophei ram i Leitak khua ah a rak chuakmi tlangval nih a Facebook page ah, “a ra laimi 2019 Khua Cozah Thimnak ah Stirling Khuapi i Balga Sang cozah kaa cuh lai,” tiah a thanh.\nBalga Sang ahhin Balga kiangkap, Mirrabooka, Westminster le Nollamara acheu tiang khi aa tel.\nRam Tinthei nih, “Balga, Mirrabooka, Westminster le Nollamara hna hi chungkhar kip khuasak tintuknak le rianttuannak ttha chin siter ka duh,” tiah a profile ah a ttial.\nNan ka thim ahcun;\nKan sang mipi le palek he naihniam tein ttuantti in kan sang i sualnak le zatlang buainak zorter\nKan sang mipi nih hmanmi park pawl, lentecelhnak tual, sang inn le lam hna tthatter chin\nKan pipu le mino hna zohkhenhnak tthatter deuh\nKhua cozah rianttuannak tthatter deuh\nKan sang i rian ngei lo zorter dingin dawr le company ngei pawl he khuakhan tti kaa zuam lai, ati.\nKeimah vote cu thlennak le Balga Sang tthatter chinnak caah vote asi, ati.\nRam Tinthei cu an sangah ‘Tinthei Family Store’ timi rawl le mehmuai+herhhai zuarnak dawr zong a ngei.\nTutan ah teinak a hmuh cun kum 4 chung Balga Sang cozah a ttuan lai. Australia ram ahcun khua cozah hi mipi nih an thim hna i cozah nih lahkhah a pek hna. Thimmi pawl nih anmah chungah vote an thlak tthan i tambik a ngahmi nih khuabawi (mayor) a ttuan, a changtu nih khuabawi changtu (deputy mayor) a ttuan.\nCity of Stirling (Stirling Khua) ahhin sang 7 a um. Sangkip in an i cuh cio. Stirling Khua cu Western Australia state khualipi Perth chaklei he aa rimi khua, minung ting 2 le acheu deng an umnak asi.\nAustralia ram ahcun cozah dot 3 in an tthen.\nState Cozah le\nKhua Cozah (Ram Tinthei aa cuhnak ding) an si.\n2017 Khua Cozah Thimnak zongah an sang ah aa rak cuh cang. Australia Chinmi vialte lakah cozah thimnak ah aa cuh hmasa bikmi, Chin tuanbia thar ttialtu asi.\n2017 ah Ram Tinthei nih, “tutan i thimnak ka luhnak hi ka fimthiam caah le ka thilti khawh caah asilo. Mipem ralzam asimi hna nih, Cozah lutlai pawl hnuzul si peng loin kanmah hrimhrim hi luntlai ah kan dir kho ve, uktu kan si kho ve, thimnak ah luhnak nawl kan ngei ve timi hmuhsaknak caah ka luh asi. Cun, Bawipa Pathian a hnatlak le ka miphun hawi hna nih nan thlacamnak he nan ka dirhkamh ahcun teinak ka kut cungah a um ko ti ruahchannak ka ngei fawn. Tutan hi teinak ka hmuhlo hmanh ah, hi hnu ah ka miphun hawi hna nih nan umnak ramkip cio ah nan rak pehzulh cio te lai timi ruahchannak ka ngei. Teinak Bawipa nih a ka pek asi ahcun ka miphun hawi hna caah le Australia rammi hna caah thathnemnak tlawmpal tal cu ka chuahpi khawh ve ko lai timi ka ruahchan,” a rak ti.


MUI DAWH SI, THILTUAH MI TTHAT SI, ZOHCHUNTLAK KAN LAI NU – The Chinlung Post\nUpat tlak taktak a si. Nungak muidawh Tin Te nih Laimi chungkhar harsa (45) caah eidin facang bawmhnak a pek hna tiah theih asi. Tulio pulrai zawtnak ruang ah rianttuan kho lo le leng chuak kho loin um cio a si. Cu caah Nungak Tin Te nih harsa deuh timi chungkhar (45) hna cu Facang le Chiti le khachuansen pawl bawmhnak a pek hna hi asi.\nSalai Bawi Lian Cabiad: Tu chun CHRO team le President Jimmy Carter Center ton biaruah nak kan nei I ka lawm ngaingai. Kan ram cu Rai le Ral nih a kan den tik ah kan van a sang, Pathian sin ah thla kan cam. Khuazei in dah himak lam kan hmuh khawh hnga timi kha mizeipoh nih kan si khawh tawk cio in ttan kan la.US cozah hi Burma ram democracy le nuhrin covo kong ah hmaisuang in a ttuan mi asi.


TAMU PDF NIH RALHRANG BOMB IN AN THUAT CANG HNA – The Chinlung Post\nTAMU PDF NIH RALHRANG BOMB IN AN THUAT CANG HNA\nSianginn ah umhmun a khuarmi ralhrang kawlralkap hna cu Tamu PDF pawl nih bomb in an tthuat hna i, ralhrang kawlralkap lei in minung pahnih an nunnak a liam i, hliam hma atuarmi tampi an um tiah thanhnak an tuah. Hi thil a can cu Nizan August ni 22 zanlei suimilam pali le minute sawmlinga ah a si,Hi konghe pehtlaiin Tamu PDF lei nih thanhnak an tuahmi tlamtling tein relchih khawh a si.\nPDF Tamu စာသင်ကျောင်းထဲတပ်စွဲအကြမ်းဖက်သမားတွေကို ဗုံးခွဲတိုက်ခိုက်ရာ ၂ ဦးသေဆုံး. တမူးမြို့၊မြို့မ(၁၂)ရပ်ကွက်၊ နန်ဖာလုံ အထက(ခွဲ)ကျောင်း၌ တပ်စွဲထားသည့် အကြမ်းဖက်စ.က.စ တပ်သားများအား PDF (TAMU)၏လက်ရုံးပြောက်ကြားတပ်ဖွဲ့မှ ဩဂုတ်လ(၂၂)ရက်နေ့၊နံနက်(၄:၄၅) နာရီအချိန်တွင်ဗုံးခွဲတိုက်ခိုက်ခဲ့ပါသည်။\nဤပေါက်ကွဲမှုဖြစ်စဉ်အတွင်း စ.က.စ တပ်မှ စစ်ခွေး(၂)ကောင်သေဆုံးခဲ့ပြီး အချို့မှာ ထိခိုက်ဒဏ်ရာများ ရရှိခဲ့သည်။ ပြည်သူ့ကာကွယ်ရေးတပ်ဖွဲ့(တမူးမြို့) အနေဖြင့်အကြမ်းဖက် စကစတပ်များနှင့် စကစဒေါက်တိုင်များအား မြေပြင်တွင် နည်းလမ်းပေါင်းစုံဖြင့် အဆက်မပြတ်တိုက်ခိုက်ချေမှုန်း သုတ်သင်ရှင်းလင်းသွားမည်ဖြစ်ကြောင်း သတင်းထုတ်ပြန်ကြေညာလိုက်သည်။ ပြည်သူ့ကာကွယ်ရေးတပ်ဖွဲ့ (တမူးမြို့)\nThawngpang dang. Khuapi Raldohnak Caan a Naih Caah Yangon Khuami Timhcia ding in PDF nih Forhfial.SAC ralchanh in dohdalnak pawl fak chinchin in tuah a si cang lai caah Yangon khuasa hna nih ralring tein tthutdir ding le NUG ralthawh thawngthanhnak ttha tein ngeih ding in PDF nih forhfialnak an tuah. Myanmar ramchung PDF bu vialte i fonh in Area 21 timi khuapi raldotu bu an dirh i Yangon mipi timhcia tein um ding in forhfialnak an tuah hi a si.\nArea 21 bu cu NUG tlangtlaknak tang ah a cawlcangmi khuapi chung raldotu bu a si ti zong an langhter. Area 21 chungtel vialte hi NUG he pehtlaihnak ngei in mahle sining cio in a cawlcangmi kan si. NUG nih bawmhnak a kan pekmi a um bang in kanmah tein Fund kan i kawlmi zong a um, tiah Area 21 hruaitu pakhat nih a chim. SAC nih Myanmar ramchung khua kip control ding in an i phakzo lo hmanh ah Yangon le Mandalay hi cu fak khun in tlaih an i zuam lai.\nCucahcun, Yangon, Mandalay le Pegu tibantuk khua pawl hi SAC kut an tuar tuk ding kan duh lo,” tiah a chim chap. SAC ralchanh in khuapi chung dohdalnak pawl PDF nih fak khun in tuah an timh cang caah Yangon khuasa hna nih hliamham a pumi pawl thlopbul ningcang thiam i zuam ding in le SAC ralhrang kut in runvennak ngeih cia ding in forhfialnak zong an tuah.\nYangon khuami hna nih mahle si khawh tawk cio in PDF ralkap pawl bawmhnak pek ding zong in cu forhfialnak ah cun an langhter chih. Abiapi bik caan kan nai thluahmah cang. Cucaah, Yangon khuami hna nih NUG thawngthanh hngak in PDF ralkap pawl hi nan ti khawhnak lam kip in kan bawm cio u,” tiah PDF hruaitu pakhat nih Myanmar Now ah a chim. Credit: The Chin Journal


Min Aung Hlaing cu Baptist World Alliance(BWA) cathanhnak ruang ah a lau pah ko lai – Chintanbo\nMin Aung Hlaing cu Baptist World Alliance(BWA) cathanhnak ruang ah a lau pah ko lai\nSeptember 21, 2021 admin WORLD NEWS 0\nRalhrang nih an tlaihmi Mandlalay i Falam Baptist Church pastor Rev. Thian Lian Sang cu a rannak in thlah ding, Thantlang ah an kahmi Pastor Cung Biak Hum kongah tuanvo lak ding le a kaangmi inn hna cu a thar sakpiak than dingin Baptist World Allience Sept 20 ah halnak cathanh a chuah.\nBaptist World Alliance (BWA) vawleicung ram 126 leng in Baptist Khrihfabu nuai 49 an i telnak bu nganpi a si.\nRev. Thian Lian Sang kongah a chungkhat pakhat nih “Atu tiang ralhrang lei nih zeihmanh an kan chim lo. Khoika dah an chiah i zeibantuk sualpuhnak dah an pek ti kan thei lo. Pastor pa caah kan lingerie a thei ko. Covid in a damnak a sau rih lo. A cuap a tha lomi a si tikah caan hmaan tein sii a dingmi a si. A din tawnmi sii le hnipuan zong kan pekchan kho lo, a luat zau khawhnak hnga thlacam lawng kan ti khawhmi a si” tiah a chim.\nRev. Thian Lian Sang cu Sept 16 ah, Mandalay i a umnak inn ah misawhsawh thuam aa hrukmi ralhrang 20 nih an kalhnawh i an tlaihmi a si. Amah an tlaih lioah phone 5 le tangka sing 40 zong an lakchih.\nPastor Cung Biak Hum cu Thantlang Centenary Baptist Church ah pastor pakhat a si. Sept 18 i Thantlang innkangmi hmih dingin a kal lioah ralhrang nih an kah i a nunnak a liammi a si.\nDemawhsu kahdohnak chungah PDF in minung pakhat a nunnak a liam,hliamtuar le a tlau mi an um. Kaya ramkulh, Demawhsu in Meng 6 hlatnak khua ah nizaan September 20 chunhnu suimilam 12:00 hrawngah kaphnih kar kahdohnak a chuak, cu kahdohnak chung ahcun KPDF lei in minung pakhat a nunnak a liam, a tlau mi le hliamtuar zong an um tiah theih a si.\n“Kahdohnak cu suimilam 12:00 in an thok i, chunhnu suimilam 2:00 ah an dih.Ralhrang phu lei in kahnak an thok hmasa, minung thazaang le hriam thazaang a dan tuk caah, kanmah phu lei cu hnu ah kan tolh. PDF in minung pakhat a nunnak a liam, minung pali nih hliam an tuar, minung pahnih cu pehtlaih khawhlo in an tlau, kahdohnak a chuah lo nak khua tiang hriamngan in an duhnak hmun an kah” tiah a chim chungtel pakhat nih a chim.\nRalhrang phu chungtel hna cu minung thazaang 200 leng an si, kahdohnak chungah ralhrang phu lei in hliamtuar le a thi mi zat cu kan theih rih lo tiah a chimchap. Kaya ramkulh chungah ralhrang nih nawlngeihnak an lak hnu ah nunnak liammi minung 93 an si, tlaihkhih a tong mi hi minung 138 an si tiah PKPF nih September 18 ah a langhter. Crd; The Chin Post\nBreaking News; KIA/PDF-Katha le Ralhrang kahdohnak ah Ralhrang 40 an thi tiah NUG nih thawng a thanh\nGood news; NUG Acozah nih PDF hna cu a rauh hlan ah hriamnam kan pek cang hna lai tiah a chim cang


Karenni (Kaya) Ramkulh Mizapi Zatuak 51 (51%)Ral An Zam - News and Media\nKum 2019 cazin ning in Kaya ramkulh chung minung dihlak 390210 an um i, cu chung ah minung 199615 cu ral an zam (zatuak 51.16) tiah ISP- Myanmar nih a langhter. Demosoe peng in minung 78265, Loi kaw in 52311, Phekhung in 51000, Hprosu in 6903, Phasawng in 4000, Bawlah in 3741, Shiaṭaw in 2395 le Mayseh in 1000 an si. Vanlawng kahnak le a dangdang in a thimi mi sawhsawh hi 2021 May 21 in 2022 April 30 tiang ah 112 an si.\nA thimi hna chung ah SAC ralkap nih an thahmi, hriamngan kuan nih a khenmi le kahdohnak ah a zam kho lo i, a thimi hna an i tel tiah ISP-Myanmar nih a langhter. SAC ralkap nih mizapi inn an khanghmi le hriamngan in an kah i a rawkmi hi 2021 May 21 in 2022 April 30 tiang ah 714 nak tlawm lo a si. Cu cung ah Khrihfa biakinn le biaknak he aa pehtlai mi inn pawl zong aa tel tiah theih a si. Crd – TCP


White House Press secretary Kayleigh McEnany nih tehte evidence fiang taktak in alangter cang hih Video. – Thechinlungnews\nWhite House Press secretary Kayleigh McEnany nih tehte evidence fiang taktak in alangter cang hih Video.\nWhite House Press secretary Kayleigh McEnany nih tuzarh Tuesday nih ahkhan Fox News ah aalangh i, Election i hlennak le a dik lomi cu 234 page bak hlennak a um ko tiah tete he a langter cang.\nKayleigh McEnany a dik mi vote a um ko tiah evidence alangter mi kongah Trump zong nih a chim mi cu hi bantuk elecetion a dik lomi le a fiang lomi cu minung nih kan cohlang ding hrimhrim a si lo tiah a chim ve.\nThe Supreme Court zong nih Pennsylvnia i mail-in ballots vote rel mi cu rel than ding in an hna a tla cang me thlami le relmi zohtu hna nih Pennsylvania i me an rel cuahmah lio ah arel tu hna cu an hmuh kho hna lo caah me an rel micu a dik lo tiah fawi tein tehte an hmu kho lonak hi a si. Daily mail.\nVideo zonak <<<<<<\nBe the first to comment on "White House Press secretary Kayleigh McEnany nih tehte evidence fiang taktak in alangter cang hih Video."


🙏Upat Nak Sangbik Kan In Pek Hña 🙏 – Buanchukcho\n🙏Upat Nak Sangbik Kan In Pek Hña 🙏 Rampi a zaw, dawt-nak mangtam a tlung , ram hrawkhral tu thil an tam.Kan ramah ral lian ngan a hrang tiah kan pasal tha hña nih ral hmai ah an kan dir piak nunnak dih tiang in …\nAn dawt an ram ..an tanh dinfelnak ven ruang ah ee manngei vaaltha rual hña nunnak an sung ruangmang mu …\nAn dawt sunghno nu le komrual hña cu bia an tiam hña …ramthat ni phak tik lunglawm ten ton biazai kan rel lai tiin … Nan komrual hña nih “ka nau/ka kawi / ka hawi ka tap lo mu” an ti ko bu ah an mitthli kurkur in an thlak cio ee … Nan mipum kha ‘ruak’ ti ni cu mu nan sunglawi tuk ee vaaltha rual hña, Hakha mipi nih nan ruak humh in ee hohmanh i hmukho lo tiang in mitthli nih khua a phenh dih ee …\nNan tial tak mi nan tuanbia ai dawh tuk ee… Nan tial tak mi nan nunzia rel an nuam tuk ee. Tuanbia dawh tial tu nan si ee mi nuntha hña … Ni bang nan liam hnu cun sunghno na nu le nan komrual hawi hña nih lungzur ngai le mithram fak khin zoh in hlam lengmang nan si lai mu …nan liam tuan tuk Pasal tha hña …. Lung siaherhnak um lo ten dawtu PA taang nemah rak i din cang ko umu …💔The Chin Post\nR.I.P : Ralhrang Hna Kut In Tlangval Minung 2 An Nunnak A Liam Than A Poi Hringhran Ko Mu


Kamlo:Dr.Ngun Cung Lian Chin State Chief Minister Si Ning Law – Chuncha News\n2008 Constitution chung ah Member of Parliament (MP) ti mi bia fang pakhat hmanh a um lo. State Hluttaw Member, Union – Amyotha Hluttaw Member le Pyithu Hluttaw Member ti mi lawng a um. Cu ruang ah Chin State caah siseh, Union caah si seh, Member of Parliament (MP) si ti timh duh hlah . A um lo. Chin State Chief Minister si ning law cu ka tuah lai kha ka tuah lai zong chimh len hlah u. Chin State Revenue cu Chin State Budget i, 10% hmanh a tling lo. Union budget he a nung mi le khua a sa mi kan si rih. Sizung ka dirh lai, Siang inn ka dirh lai, cu ka tuah lai, kha ka tuah lai… Caw ek zuar in zei hmanh kan tuah kho lo ti mi kan i fiang a herh. Asi na in Union Member kan si caah, Union Member si nak covo cu kan ngei ve.\nAmyotha Hluttaw ah Chin State ai awh in seat (12) kan ngei. A si na in, Chin State huap mi Amyotha Hluttaw Member kan si kan i fiang lo. Kan Constituency ai awh tu ah kan i ruah peng rih. A ngai te ti ah cun, zei ban tuk Party kan si hmanh ah, Chin State ai awh in, Union Hluttaw ah Amyotha Hluttaw palai kan si tik ah, Chin State pi ai awh kan si kan i fiang lo ti mi cu 2010 in 2010 tiang Chin State Amyotha Hluttaw ai awh tu pawl rian tuan ning nih fiang te in an ka chimh i, an ka hmuh sak ko.Pyithu Hluttaw ai awh cu, township ai awh an si. Chin State chung ah Pyithu Hluttaw palai pa (9) kan ngei. Mipi le Township ai awh kan si ti mi kan i fiang a herh. A pawi ngai mi cu, State ai awh maw kan si, township ai awh maw kan si, party ai awh maw kan si ti mi fiang huaha lo in, kum 10 leng kan kal cang.\nChin State Hluttaw caah mipi nih thimh khawh mi hmunhma 18 kan ngei. Chin State maw kan ai awh, kan party maw kan ai awh, vote a kan pe tu maw kan ai awh ti mi kan i fiang rih lo. Zawngkeng party nih Parathlei party pawl ral ah kan zoh rih hna. Angai te ah cun, Zawngkeng party vote pe tu le, Parathlei party vote pe tu vialte kha Chin miphun kan si dih ko. Kawl an si lo. Kalaa an si lo.Presidential System le Parliamentary system hmanh fiang huaha lo, ram thumnak ah nuam ziar i khua sak, rian tuan dih hnu ah beer te ding pah, tir khueh pah, high speed internet ah duh poh in ca tial pawl kan tam ngai rih ko hih…. Pasal Ramkhel ah ka ngamh ti ah cun, a lang hla in (Remote Control Politic) tuah a herh lo. Kan ram ah rak kir i, Ramkhel rian tuan kho a si.Covid-19 ruang ah ka tlung kho lo a si ti in bia si phai a herh lo. Relief Flight tampi a um. Tlung kho a si. Tuan kho a si. Zei dah kan tuan kho i, zei dah kan tuah kho ti mi tu i fiang a herh. 2020 a dih hlan ah thimhnak (Election) tuah a si ko lai. Tuah lo a ngah lo. Tuah lo ah cun, Ralkap uknak tangah kan um than kho men. Cu ruang ah, lung fim a herh.Um har phen i, ram dawtu si lo in, tuah sernak in ram daw tu si i timh cio hna u sih. Ngun Cung Lian (Camp – Yangon, Myanmar)\nThawngpang dang relchap<<Chin ramkulh le Biaknak Zalonnak (Ruah-awk); Ralkap chan in Kawlram ah mitlawm-u biaknak namneh le thleidan kan ton cu kan theih dih. US cozah zong nih nihtin tiang Kawlram cu vawleicung ah biaknak zalonnak a um lonak ram tlawmte a thimmi ah Iran, North Korea, China he aa tlang in kan min a tar rih ko.Mission riantuantu tampi an rak hrem hna i thong an rak thlak hna. Kan vailamtah tung an hrawh i zalongte in pumhnak nawl le civui tuahnak an kan kham. Cozah bawmhnak in pura le sianginn tu an sak. Ngakchia hramhram in an biaknak ah an luhter hna. Biaknak zalonnak kong ah a aupimi Pastor tampi an hrem hna.\nThong an thlak hna.Democracy chan kan phan i USDP a kai tikah zeihmanh aa dang lo; Biaknak thleidannak a si mi Upadi phun (4) an ser. Hakha ah vailamtah tung phawi an timh (mipi doh ruang ah an ngol). Hlawhtling thlacamnak hmunh a tuahtu cu thringram upadi in taza an cuai hna. NLD chan a phan tikah Chin rakulh in Chief Minister, Hluttaw haotu le Minister tamdeuh cu Khrihfa an si caah cozah zung ah thlacamnak an ngei. Cozah nih puai an tuah tikah Pastor cu thlacam tu ding ah an sawm hna. Asinain biaknak zalonnak le Khrihfa intuarnak cu an dirhkamh taktak lo.\nBiaknak zalonnak timi hi pumpak in thlacam khawh, pumh khawh le puai tuahnak ah Pastor thlacam sawm in a dihmi a si lo. A muru taktak cu zalongte in biaknak nawl pek hlei ah kan biakinn hmunhma biaknak min in pek, kan biaknak ah aa pehtlaimi vailamtung hna zalongte in phunter, missionary rian zalongte in tuanter i harnak an ton sual ah upadi in kilkamh, Buddhist le Khrihfa covo aa ruangte in pek le upadi in kilhkamh hi a si. Cucu vawleicung nuhrin covo cathanh article (18) zong ah fiangte in aa tial.A taktak ah kan miphun sinak muru – kan biaknak, kan ca, kan holh le kan nunphung cu miphundang nih thanchoter le sunlawih hi an duh taktak mi a si lo. An kan uk khawhnak hnga kan miphun muru thlaupiak le a lam tampi in ‘mit, ruahnak le hmuhning’ pialter hi an i zuam zungzal.\nKanmah cio zong nih Kawl hi uk hna usih law – anmah biaknak, nunphung le caholh thanchoter nakin kanmah biaknak le nuphung le caholh ah paihter hi kan duh deuh ve men ko hna lai. Cu bantuk a um lo nak caah Democracy le Federal phung ser kan duhmi hi a si. Aa dang mi miphun le sinak kha pompiak in aa ruang in covo pek hi kan duh dih.Chin miphun kan sinak muru a tlau lonak ah zawn a ruat tu taktak cu Chin miphun le Chin mi lawng kan si ko. “Kan temtuar tikah midang nih an kan chuah hnawh lai lo.” “Thisa khat cu thisa khat cingcing kan si zungzal ko lai. Chin mi le Chin ram caah cun Chin miphun si ko usih. Chin miphun le Chin ram cu Chin mi nih uk ko seh, hruai ko seh!\nThihdar:May 13 In A Rak Tlau Mi Lian Lian Cu Nizan July 1 Ah Vanmualthar Mino Nih A Ruak An Hmuh


Boko Haram Raalhraang nih Christmas Laite Ah 11 Thah, Tlaangbawi Kaipi! | THE CHIN EXPRESS\nBoko Haram Raalhraang nih Christmas Laite Ah 11 Thah, Tlaangbawi Kaipi!\nNIGERIA _ AFP News agency nih Nigeria, Borno state, Khrihfa an tam biknak Pemi khuate, cu raalhraang nih an tukdoh hna tiah a tial.\nAFP zumh ning ahcun a tlawm bik ah minung 11 cu thah an si lai ti hi a si. Tlaangbawi pakhat zong hraamhraam in an kalpi. Biakinn mei in an khangh ta fawn.\nKum tampi chung Chak Nigeria Khrihfa a rak hrem zungzaltu raalkaap bu Boko Haram an si bak ko tiah puh an si.\nA hmutu nih meithal keng in trucks le motorbikes in an ra i mi fah zawn ruat loin an kah thluahmah ko a ti. Khuavengtu hruaitu Abwaku Kabu nih, “Raalhraang nih an thahmi hi 7 an si. Inn 10 an khangh i Christmas lawmhnak ah mi pekchanh awk i chiahmi tii le rawl kha an fir, an ramh dih,” a ti.\nPresident umnak Katsina state i pangakchia hmanh an fir. Mah cu an tuahnak aruang cu president umnak hmanh kan duh tik caan poh ah kan ra kho ti kha zapi sinah an langhternak a si.\nPemi khuate pawng Chibuk khua nungakchia 276 zong 2014 ah an rak fir cang hna, atu tiang 100 nak tam cu an sinah an um rih.\nRaalhraang nih an i tinhmi cu nichuahchak ah hin Muslim ‘Sharia law’ hman dih ding ti hi a si. A duh lomi poh thah asiloah sal si dingin kalpi. Khrihfa hi Muslim an si lo bang an zuanhnawh bikmi cu an si.\nNote: A cozah le khuavengtu hna nih hin Khrihfa an tuarnak, an thihnak, an tlaunak kong hi an thuhpheh lengmang.\nTHE CHRISTIAN POST (December 27)


KAWLRAM NIH THAWNGTTHA ATHANH, MALAY CU AITEL LO – The Chinlung Post\nArauh hlan ah Kawlram le Ram pali hna cu vanlong khualtlawnnak lam onnak an tuah cang lai. Covid zawtnak ruangah Kawlram cu Vanlong khualtlawnnak hi caan zemawzat chung phihkharnak an tuah cang. Asinain arauh hlan ah onnak tuah asi lai tiah an langhter. Tutan ah hin a voikhat on an timhnak hi ram pali lawng asi rih. Cu ram pali hna cu atanglei bangin an si.\nKorea le Tuluk, cun Japan le Singapore hna an si. Hi ram pali hna he i tlawn kainak cu arauh hlan ah on asi lai tiah timhtuahnak an ngei. Airline phihkharnak an tuah hi aliamcia March in khan an rak tuah cang. Sihmansehlaw atu ahcun onnak tuah tthan dingin cozah an i zuam cuahmah lio asi cang. Hi on an timhmi zong hi zawtnak i runvenning zulh in tuah asi lai tiah an chim.\nHi konghe pehtlaiin Ministry of Transport and Communication Deputy Permanent Secretary U Myo Min Oo nih a timi cu tutan ah hin ram pali lawng he pehtlaihnak Vanlong khualtlawnnak hi timhlamh asi tiah a chim. Aralai mi January nikhat ah hin zuan hram kan thok kho lai maw timi cu theih asi rih lo.\nNgandamnak konghe pehtlaiin passenger hna zulh dingmi zong sersiam asi lai i, SOP ser cuahmah lio asi i, Central Committee lei nih nawlpek asi ahcun January Nikhat in kan thok khawhmi asi. Zawtnak ruangah harsatnak atong mi hna chanhchuah tthan dingin atubantuk in timhtuahnak hi ngeih asi tiah nawlngeitu hna nih an chim. VOA\nRelchih:Myanmar Ram I Thimnak Adih Rih Lo. Ramchung le Ramleng um Chin/Lai unau hna, 2020 Myanmar General Election cu a dih cang. Union Election Commission (UEC) nih Thingfung (vote) petu le an pekmi cu an phuan. US Secretary of State a tuan liomi H.E. Mike Pempo nih i thimning kong “Electoral Process” 5 ah US acozah nih lunghrinhnak kan ngei timi ca November 9 2020 ni ah a chuah. I thimning kong (Electoral Process) ah nawlngeitu rianṭuan ning (Relevant Authorities), i thimnak ah duhmi pawl thingfung pekning (Tabulation of Votes), i thimnak ah lungtlinglo nih duhlo langhternak tawlrel ning (Resolution of Complaints) le, zapi theih in le dingfel tein a cunglei thil si ning pali kong hi chimfelnak (Undertaken in a Transparent and Credible Manner) kong ah ca a chuah colh.\nLaimi/Chinmi pa zeizat nih dah hi ca chung thil sining hi kan ruah i, 2020 General Election hi kan thlir timi hngalh a har ngai. 2020 General Election lioah Thimfung a thla kho hnga ding (Voter Registration) tuahning, A caan hlan ah thimfung pekning (advance voting), November 8, 2020 ni ah thimfung pek ning (voting on November 8, 2020), thimfung pek dih hnu ah pekmi rel ning le hlonh ning (vote Counting) le, thimfung pek dih hnu in (UEC) le (Acozah) nawlngeitu bia (statements) pawl he pehtlai in ruah awk thil tampi a um. Thimfung peknak kong lungtlin lonak a ngeimi nih (UEC – Local, State, Region, and Union) ah an lungtlin lonak pawl ni 45 chung ah langhter khawh a si.\nCu lawng si loin, Myanmar chung in a sang bikmi Biaceihzung (Supreme Court) ah an lungtlin lonak kong kha mithmuh/kuttongh (tehte) he langhter in, biaceihpiak ding ah langternnak tuah khawh a si. Cucaah, hlanlio (Judge Advocate General) a rak si balmi U Soe Maung nih (Supreme Court) ah UEC le Acozah nih 2020 General Election kong ah an rianṭuan ning a dik lo tiah ka hmuh/theih caah tlangtlaknak (Writ) ka chuahpiak ulaw, biakhiahnak ka tuahpiak u tiah a hal hna. USDP nih an hal ve i, Supreme Court nih 198-199/2020 in siseh, 230/2020 in siseh, a cohlan. UEC dan ah an ṭialmi cu thimfung peknak ni in ni 45 chung ah lungtlinlonak vialte UEC ah chuahpi khawh a si tiah ṭial a si.\nNi 45 a tlin ni cu, nihin December 28, 2020 ni hi a si tiah UEC chungtel nih a kan chimhmi bia a um. US Department of States i, Secretary ca ning in 2020 General Election ah hin ruah awk thil tampi a um. Ruah awk thil tampi lak ah ruah a herh ngaimi pawl cu a tanglei pawl hi an si. a) General Administration Department hi Home Ministry tang ah a ummi a rak si nain, President Office tang ah an ṭhial. b) Immigration and Population Department hi Central nih tlaihmi a si nain, State le Region level ah Ministry an dirh. c) Thimfung thlaknak Catlap (ballot) hi zeizat dah an chuah timi fiang tein an chimh duh lo. d) Tuandeuh i thimfung peknak (advance voting) ah ning le cang loin thimfung peknak tampi a um. e) Thimfung pek lio caan ah ningcang loin tuahnak tampi a um. f) Thimfung relnak le thimfung petu milu relnak ah ningcang loin thil a kalmi a um. g) Thimfung pek dih hnu ah, thimfung petu pawl kong he pehtlai in siseh, thinfung pekmi catlap kong siseh, thimfung peknak zohkhenhtu pawl rianṭuannak ah si seh, thil sining lo tampi a um.h) A dang tampi a um nain, a hnu ah hngalh ṭhan awk lawng a si caah, ka ṭial ti lai lo.\nHi bantuk in ningcang loin thimfung peknak kong ah sual i phawt awk a tamtuk caah, teitu caah siseh, teimi caah siseh zalong te (free) le ningcang tein (fair) thimfung peknak (election) a si maw? UEC nih an chuahmi a donghchuak (result) hi a dik maw? Hi kong ah aho nih bia a khiah (adjudicate) a tuah lai timi hi (Myanmar) minung vialte nih an hngahmi cu a si. Ningcang loin thil a um ti an ruah caah U Soe Maung nih (Supreme Court) ah UEC le Acozah nawlngeitu cu taza a cuai hna. U Soe Maung hnu ah USDP nih taza an cuai ve. Myanmar Supreme Court nih taza an cuainak cu a cohlan. Supreme Court Procedure ning in Supreme Court upa pathum nih tazacuainak cu zoh hmasa a herh.\nCu hnu ah taza an cuainak cu a dik ko an ti ahcun, tazacuaitu le taza an cuai mi hna auh in, biaceihnak tuah ding a si. Taza An Cuaimi Hna, Atu lio i, Supreme Court ah taza an cuaimi (tazakhan) pawl cu Acozah le UEC upa vialte an si. Acozah lei ahhin aho pawl dah an i tel ti cu fiang tein hngalh khawh a si rih lo. Tazacuainak kong a si caah a leng ah an ca an chuah duh lo.Tazacuaitu Tazacuaitu (tazalo) pawl cu, U Soe Maung le USDP pawl an si. Taza an cuainak kong cu a cung lei ka ṭialmi (a to h) in siseh, Constitution of Myanmar 2008 ning in siseh, UEC dan le dun in siseh, 2010 lio i, SPDC nih an rak sermi dan le dun ning in siseh ai kalhmi a um tiah taza an cuai hna hi a si.\nThil Sining Tazacuaimi hi, Acozah le UEC an si. Tazacuaitu cu U Soe Maung le USDP an si. Bia a ceihtu ding cu Supreme Court an si. Bia an ceih tikah Constitutionality kong ah auh a herhmi cu Constitutional Tribunal an si. Taza an cuainak kong ah kuttlaih le mithmuh an ngeihmi (evidences) a ngei biktu hi ralkap an si. Cucaah, 2020 General Election kong buaibainak ah ai telmi cangtu (actors) hi 1. Acozah, 2. UEC, 3. U Soe Maung, 4. USDP, 5. Supreme Court, 6. Constitutional Tribunal, le 7. Ralkap (Myanmar Armed Forces) an si lai. Zeidah A Cang Kho. Supreme Court le Constitutional Tribunal kutchung ah 2020 General Election a phichuak le 2021 kum ah Myanmar rampi zei tindah a si lai timi cu aa hngat.\nMyanmar ram chung mi tampi nih an hngalh khawh lomi cu(Writ/Sachuandaw) kong a si. Supreme Court ah Sachuandaw chuahpiaknak nawl hal i, thimfungpeknak phichuak (election result) biaceinak an rak tuah tawn mi a hnu bik hi 1961 ah a si. Constitution of Burma, 1974 ah Writ a um ti lo. Constitution of Myanmar, 2008 ah a um ṭhan. Kum 50 renglo hnu ah, Supreme Court biaceih ning in 2020 General Election buaibainak cu biakhiah a si cang lai. Ralkap (Myanmar Armed Forces) Ralkap nih 2008 Constitution Article 6 le 20 ning in si seh, Chapter 7 ning in si seh, Emergency Provisions in siseh, nawlngeihnak laak khaw a si. Asinain, an duh lo.\nAn duhmi cu, Election hlan ah an chim cang. Dan le dun ning tein tuah u an ti peng. Election lio zong ah dan le dun ning tein a kaimi acozah kan bawmh lai an ti. Atu lio ahcun, dan le dun ning in UEC rianṭuannak kha an langhter. Ramkhel (politics) a hngalmi nih cun, chimhfel a herh lomi an dirhmun an langhternak a si timi theihthiam a si ko lai tiah ka zumh.Cu caah, nedia ah ka chimh lengmangmi bia a um. Dingfel tein thimfung peknak tuah khaw a si ahcun, aho party hmanh nih ningcang lo in teinak hmuh khawh a si lo.Ningcang loin teinak a hmumi paoh cu, ningcang loin an cawlcangh caah a si. Myanmar rampi 2020 General Election a dih rih lo. 2020 General Election cangtu (actors) bu 7 i paihnak cu a nai cuahmah i, zoh nuam taktak cu a si lai. A hnubik i paihnak cu 1961 ah a si. Ka chuah hlan ah a si. Ka chan chung ah zoh nuam bik ram khel paihnak a si lai tiah ka zumh. Credit: Ngun Cung Lian


Jesuh Cu Zeitik Ah Dah A Chuah? | Baibal Biahalnak\nREL KA DUH Africa Holh Albania Holh American Kut Holh Amharic Holh Arab Holh Arabic (Lebanon) Armenia Holh Assam Holh Australia Kut Holh Azerbaijan Holh Azerbaijan Holh (Cyrillic Cafang Hmanmi) Bicol Holh Bislama Holh Bulgaria Holh Catalan Holh Cebuano Holh Chavacano Chichewa Holh Chile Kut Holh Chin (Hakha) Chinese (Shanghainese) Chinese (Sichuanese) Chinese Cantonese (Simplified) Chitonga Holh Chitumbuka Holh Cibemba Holh Croatia Holh Czech Holh Denmark Holh Dutch Holh Efik Holh Estonia Holh Ewe Holh Faeroese Holh Fiji Holh Finland Holh Fon Holh France Holh Ga Holh Georgia Holh Germany Holh Greenland Holh Grik Holh Hausa Holh Hebru Holh Hiligaynon Holh Hindi Holh Hungary Holh Hungary Kut Holh Iceland Holh Igbo Holh Iloko Holh Indonesia Holh Ireland Holh Italy Holh Italy Kut Holh Japan Holh Kachin Holh Kekchi Holh Kikamba Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Korea Holh Latvia Holh Lingala Holh Lithuania Holh Luganda Holh Madagascar Holh Malayalam Holh Malaysia Holh Malta Holh Mambwe-Lungu Holh Masidonia Holh Maya Holh Mexico Kut Holh Mirang Holh Moore Holh Myanmar Ndebele Holh (Zimbabwe) Norway Holh Nzema Holh Oromo Holh Ossetian Holh Pangasinan Holh Papiamento Holh (Aruba) Papiamento Holh (Curaçao) Persia Holh Poland Holh Poland Kut Holh Portugal Holh Portugal Holh (Portugal) Reunion Creole Holh Romania Holh Romania Kut Holh Russia Holh Samoa Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Sidama Holh Sinhala Holh Slovakia Holh Slovenia Holh Spain Holh Spain Kut Holh Swahili Holh Swahili Holh (Congo) Sweden Holh Tagalog Holh Tamil Holh Tatar Holh Telugu Holh Tetun Dili Thai Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Ukraine Holh Umbundu Holh Urdu Holh Valencian Vietnam Holh Wales Holh Waray-Waray Holh Xhosa Holh Yoruba Holh Zulu Holh\nJesuh Khrih cu mah ni, mah thla ah a chuak tiah langhtermi Baibal ah a um lo. Cherhchanmi cauk cheukhat ah hitin a langhter:\n“Khrih a chuah ni taktak cu hngalh a si lo.”—New Catholic Encyclopedia.\n“Khrih a chuah ni cu fiang tein hngalh a si lo.”—Encyclopedia of Early Christianity.\n‘Jesuh cu zeitikah dah a chuah?’ timi biahalnak i a phi cu Baibal ah direct in a um lo nain Jesuh a chuah laite ah a cangmi thil pahnih a um. Mah thil sining kha zoh in mi tampi nih Jesuh cu December 25 ah a chuah lo tiah an ti.\nKhuasik caan ah a si lo\nMin thlaknak. Jesuh a chuah hlanah Caesar Augustus nih “ram chung i a ummi vialte nih milu relnak caah nan min nan i thla dih lai” tiah nawl a chuah. Cucaah mikip nih “anmahle an khua cio ah” kal in min an i thlak a hau. An khua cio i an kir ṭhan tikah zarhkhat asiloah mah nak tam an rau kho. (Luka 2:1-3) Ngunkhuai kholhnak le ralkap tlaknak ti bantuk caah bawmtu a si nakhnga cutin nawl a chuahmi a si kho men. Mi pawl nih cu bantuk kongkau ruangah khual tlawn kha an duh lo. Cucaah Augustus nih a ukmi mi pawl kha khuasik caan ah hramhram in khual tlawnter in an thinhun dingin cun a tuah theng lai lo.\nTuu. “An tuurun a zohkhenh i ramlak i a riakmi” tuukhal pawl an um. (Luka 2:8) Tuurun pawl cu “Lanhtak Puai [March thla donghlei] a phak hlan zarhkhat” in November thla lai tiang hrawng ramlak ah an um tiah cauk pakhat (Daily Life in the Time of Jesus) nih a ti. Hitin a ti chap: “Tuurun pawl cu khuasik caan ah cungkhuh a ummi thlam tangah an um. Asinain tuukhal pawl cu ramlak ah an um tiah Thawngṭha cauk nih a ti caah khuasik caan ah Christmas puai an tuahmi hi hmaan dawh a si lo.”\nKhuasik thla thawk\nJesuh a thih nithla AD 33, ṭhal caan, Nisan 14, Lanhtak Puai in hnulei ah kan rel ṭhan ahcun Jesuh zeitik ah dah a chuah ti kha hngalh khawh a si. (Johan 19:14-16) Kum thum le cheu a raumi phungchim rian a thawk lioah Jesus cu kum 30 hrawng a si. Cucaah Jesuh cu BC 2, khuasik thla thawk ah a chuak.—Luka 3:23.\nChristmas Puai kha zeicah December 25 ah an tuah?\nJesuh Khrih cu December 25 ah a chuak timi langhtertu a um lo nain zeicah mah ni ah Christmas puai an tuah? Encyclopædia Britannica ningin biaknaklei hruaitu hna nih khuasik thla i ni a tawi bik caan ah “siasal a biami Rom mi hna nih tuahmi ‘teinak a hmu pengmi nika pathian chuah ni puai’ he khahter” dingin mah ni kha an thimmi a si. The Encyclopedia Americana ningin “a hmaan lomi biaknak in Khrihfa biaknak ah a rak lutmi hna caah cohlan a fawi deuh nakhnga” cutin an tuahmi a si tiah Baibal lei mifim tampi nih an zumh.\nJesuh Puai Hna Baibal Biahalnak A Phi\nChristmas Puai Kong he aa Tlaiin Baibal nih Zeitindah a Chim?\nA laar ngaimi Christmas phungphai paruk kong tuanbia nih na khuaruah aan harter khawh.\nChristmas cu Khrihfa hna Puai a Si maw?\nJesuh he naih tein a um ṭimi hna nih Christmas puai an tuah maw?\nShare Share Jesuh Cu Zeitik Ah Dah A Chuah?\nJesuh Muisam Cu Zeidah A Lawh?


CNF Le kan Chin Miphun caah Lunglawmhnak Tuanbia Thar | THE CHIN EXPRESS\nCNF Le kan Chin Miphun caah Lunglawmhnak Tuanbia Thar\nCNF General Secretary Pu Thla Hei le Camp Victoria Development Project (CVDP) Director Pu Matt Nguntling cu ni (15) rau in kan Chin miphun umnak USA ram khuapi (9) ah Fundraising an va tuah nakin zahan ah Indianapolis khua an rak phan tthan.\nNihin chun CVDP Nunkeng Pu Vanceuuk Khenglawt, keimah le anmah pa hnih tiin lunglawmhnak chuncaw kan ei tti hnu ah zeizat setdah hmuh cawlh ding aa fiang cang timi kan tuah.\nHi Camp Victoria Development Project caah hmuh colh ding aa fiang cang mihi $232,000 a si i, zeizat setdah kan in bawmh hna lai ti mi kan i ruat taa rih lai a timi pawl chap mi he cun $250,000 hi cu a tlawmbik a chuak lai tiah ruahchannak ngeih a si.\nUS$250,000 hi cu miphun dang caah cun a tam lai lo nain, kan mah chin miphun caah cun mah zah zah tangka zarh 2 chung ah kan hmuh khawh, bawmhnak kan pek khawh hi cu a um bal rih lomi lunglawmhnak tuanbiathar tak tak a si.\nA pe tu pakhat cio lungthin chung ah dawtnak thlarau aa phuang i, Pu Thla Hei le Pu Matt Nguntling hmurka pathian nih kan miphun caah a hman.\nVawlei cung tuanbia zoh tik ah miphun tthawng kan ti mi hna hi minung an tam ah a rak si lo. An lung aa rual maw/lo ti mi ruang tu ah a rak si. A lung aa rual lo mi cu zeizat an tam zong ah miphun tthawng ah an i chuah thai tak tak bal lo.\nTeinak a hmu tu miphun rak ti mi pauh pauh hi a lung aa rual mi an rak si. Tutan CNF caah phaisa bawmhnak kan pek minih hin a langh ter mi cu Chin miphun a ngai ngai ni a chuah tik, a biapi mi thil kan tawn tik ah cun kan lung aa rual ti hi a si ko. Lungrualnak tak tak ti mi cu hi bantuk thil biapi mi ah kan thazang a um mi dihlak in kan chuah tti hi a si. Hi kan lungrualnak hi Chin miphun vialte caah lawmhnak thawngttha a si i, CNF caah thazang thar a si.\nHi Chin miphun hawi vialte lungrual tein thazang vun chuah ttinak ah aa tel rih lo mi hawi le vial te rak kan tel pi ve uh tiah bochannak he kan in sawm hna. Miphun zawnruahnak le Chinram dawtnak he a petu kan hawi le pakhat cio nan cung ah kan i lawm i, kan biak kan pathian nih a let tampi in thlachuaah in pe chin ko hna seh.\nCattialtu: Daniel Sakhong


KIA Sakha Ralhrang Pawl Nih Jet Vanlawng In Bomb An Thlak Than\nMain Editor November 15, 2021 Leave a Comment on KIA Sakha Ralhrang Pawl Nih Jet Vanlawng In Bomb An Thlak Than\nKachin ramkulh Moe Nyin pengah Nov ni 15 zinglei ah KIA sakhan pakhat cu ralhrang hna nih Jet vanlawng 2 in bomb an thlak tiah khuami sin in afak mi thawng theih asi tiah Yangon Khit thit Media nih cun atial. Thawng pe tu nih achim ning ah cun Jet vanlawng zuan thawng kan theih i tlawmpal ah bomb thawng kan theih cawlh,\ntlawmpal ah KIA sakhan an kah tiah thawng kan theih cawlh nain minung akhen mi le athi mi kong cu fiang tein kan thei lo tiah ati. Cun atu an kah mi sakhan ah hin minung an um le um lo zong theih kawh asi lo tiah achim chap. Cun nihin Nov 15 chun sml.2 hrawng ah khan Mawtheiah sakhan cu PDF nih mei in an khangh I Palek in gate an cawnghnak hmun 3 zong an khangh chap tiah theih asi. Kan hnu deuh te zong ah khan. Kachin ramkulh Phakhan khuapi ah KIA Le Ralhrang Kahdoh nak ah Ralhrang Nih Raltuknak Vanlawng Jetfighter an hman than tiah theih asi. Nihin November 14 zinglei sml. 7 hrawng in Phakan myone chung i aum mi ralhrang sakhan 3 cu KIA nih voikhat ah an luh hnawh I an kah hna caah kahdoh nak faktuk in achuak I SAC ralhrang hna nih Jetfighter in an kah hna.\nSAC ralhrang sakhan pawl an kah hna hnu Sml. 2 arauh ah khin Jetfighter in an rak bawmh hna hi asi, asi nain kahdohnak kongkau dikhliar in thawng kan than kho rih lo tiah KIA chim nak nawl ngei tu Col., Naw Bu nih cun achim. Tuzing sml. 7 ahkhan ralhrang sakhan pa 3 kan kah cu hnu ah Jetfighter in an rak bawmh hna I an kah kah ti tiang lawng hi thawngpang arak kai rih tiah achim chap. Cun Phakan in Chaklei meng 10 ahlat nakah tuzing thiamthiam ah kahdoh nak achuak i SAC ralhrang sakhan Aungliang sakhan, Saicia sakhan hna cu KIA nih an lak tiah Phakhan um mi pakhat nih cun achim. Hi I kah nak ah ahin SAC ralhrang lei athi mi an tam I an hriamnam zong tam ngai an piak hna. KIA nih SAC an sakhan an lak lio ah hin hmun I aum mi SAC ralhrang hna nih hna hriamngan(miakpi) in an rakbawmh hna hnu ah, atubantuk in Jetfighter hmang in an rk bawmh hna hi asi.\nCoronavirus (Covid-19) Kong Ah Hngalh A Herhmi Tete →\n← Ralhrang Va Bawmh Dingah Akal Mi Ralkap Pawl Cu KIA Nih An Rak Phomh Hna


CNF an chimchiat hna nak kong ah CNF Pu Htet Ni nih lehnak a tuah cang! – Kawltu Team\nCNF an chimchiat hna nak kong ah CNF Pu Htet Ni nih lehnak a tuah cang!\nMarch 15, 2021 March 15, 2021 Amon Ka Si\nCNA ralbawi min in a diklo mi catial hi buaipi len caan kan ngei lo: Pu Htet Ni\nSocial Media (facebook cahmai) ah, min langhter lo mi Chin National Army (CNA) ralbawi min in ca an tial mi tuktak hna hi buaipi caan kan ngei lo, tiah CNF Chimphuannak Nawlngeitu Pu Htet Ni nih March 15 zaan ah a fianter.\nCNA ralbawi min langhter lo mi nih CNF le CNA kar i hmuhthiamlonak, ti lei in a chim i an tial mi cu screenshot he a tang ah kan hun taarchih.\n“CNF le CNA then thiam a si lo. Aa then kho mi zong a si lo, hi post luklak ruang ah ram dawtu sin in bawmhnak zong a zor hlei lo,” tiah Pu Htet Ni nih The Hakha Times ah a chim.\nKan mipi (mizapi) zong nih nihin tiang nan kan dirpi ko. Cheukhat nih nan kan uhtanh fawn— nan mawh lo. Amah belte, bia vaakvai sawhsawh pawl hi rak zum duh hlah u, tiah Pu Htet Ni nih a chimchap.\nRelchap: Laimi Judas Iscariot, Miphun Rawitu Hna Caah Thawngthanhnak An Tuah Cang!! (I Cei Cik Cek Hna Seh!)\nKan Laimi chung le kan lairam chung in Ralkap lei a thli tein thawng a thanh tu hna le , ralkap caah a thli tein rian a tuan mi an um hna tiah theih a si. Cu hna nih cun Hakha khuachung i a cawlcang mi pawl an ngiat hna i Ralkap sinah thawng an thanh tawn hna. Ralkap nih kawl mi pawl zong mah ti cun a thli tein kan mah laimi lakin aRalkap thawng a thanh tu an um ti theih a si ruang ah Hakha Peng Mipi Uknak Bu nih Ralkap/Palik Ca ah Rian a Tuantu Pawl Ralrin Peknak Cathanh a Chuah cang.\nRalkap le palik (SAC) he pehtlai in rian a ttuanmi hna le thlithup in thawngpetu hna cu mipi ral nan si tiah minbunh nan si lai i, a herh ning kan in tawlrel cang hna lai, tiah Hakha peng mipi uknak bu nih ralrinpeknak cathanh a chuah.\nKan laimi chungin mah bantuk a thli tein Ralkap thawngthanh tu um hi cu fih an nung kho tak tak si. Hawidang Ran le Miphun caah tiin nunnak tiang pek lio ah annih vial Phaisa duh in Ralkap caah a thli tein Miphun a hlaw tu le a rawi tu ah an i cang diam.\n← Uar An Um Kho Tak Tak! Ram le Miphun Caah Thih A Ttih Lomi Khuami Hna!\nMiphun le Ram Dawtu Dawt Awi Thang & Neih Thluai Sung Chungkhar! (Kan In Upat Tuk Hna) →


Lawmhpi Cio Hna Usih : Thantlang peng Faarrawn khuami Iang Khun Tial Nih 5 D A Hmu – FIAKFAIROCK\nLawmhpi Cio Hna Usih : Thantlang peng Faarrawn khuami Iang Khun Tial Nih 5 D A Hmu\nTukum taanghra result cu June 8 zing ah an thanh i Hakha No.1 High School in Iang Khun Tial nih 5D hmuh.\nIang Khun Tial nih a hmuh mi hi Kawlca dah lo a dang poh thiamhlei mark (D) a hmuh dih. Iang Khun Tial hi Thantlang peng Faarrawn khuami Rev. Van Lal Uk le Zaangtlang khuami Pi Thlia Par hna i an fanu a si..\nTukum tanghra awng mi hi Hakha in 4D Par Bor Tha le 3D Sharon Dar Hnem Tial nih an hmuh i 2D a hmu mi pariat le 1D a hmu mi pakul an si.\nChinmi chung in Yangon a kai mi Zaw Bawi (Matupi) Lian nih 6D le Kalaymyo (YCW) in Mah May Hta Mon nih 6D an hmuh. The Hakha Post


TUNI THAWNGPANG CU MIN AUNG HLAING ZONG A CELH BAK VE LAI LO HIH – The Chinlung Post\nAugust 31, 2021 admin Military 0\nSungh zatlak puicimhnak nih Min Aung Hlaing cu atuah hoi ko. Tamtuk a nau le an thih pin ah hriamnam tamtuk an lakpiak rih hna. Tuni August ni 31 ah MNDAA nih teinak an hmuhmi an vun langhter. Shan ramkulh Mongko peng chungah ralhrang kawlralkap le MNDAA hna cu fak ngai in i kahnak a chuak i, ralhrang kawlralkap lei tamtuk an thih pin ah hriamnam tamtuk an chuh rih hna.\nMipi zohkhawh ding le hmuh dingah MNDAA nih ralhrang kawlralkap an kahthah mi hmanthlak tthenkhat le ralhrang kawlralkap hriamnam tamtuk an lak chuhmi hna hmanthlak an langhter. Hriamnam an lakmi hi meithal zun zeimawzat le bomb kahnak cun bomb phunphun, cun kuanfang tam taktak le thilri tamtuk an lak. Tutan ah an chuhmi hna hriamnam hi aman cu a ting thong cu asi lai. Asinain anmah lei a thimi le hliam atuarmi zat tu cu an langhter lo. Biachap. Nikhat hnu nikhat in Min Aung Hlaing hi a sung chin lengmang ko cang.\nThawngpang dang: Thlakhat chung an cawlcanghnak ralhrang kawlralkap he an i kahnak kong KNU nih an langhter cang. Tuthla August thlachung ah ralhrang kawlralkap le KNU hna cu voi 130 tluk an i kap. Hi i kahnak thlakhat chungah ralhrang kawlralkap lei in minung 118 an nunnak a liam i, hliam a tuarmi hi minung 58 an si tiah tuni August ni 31 ah KNU nih mipi sin ah tlangzarhnak an tuah.


CDF/PDF Ralkap thazang Chap ding: Chinram ah a tlawm bik mino hi 100,000 kan si lai! – The Cherry Par\nCDF/PDF Ralkap thazang Chap ding: Chinram ah a tlawm bik mino hi 100,000 kan si lai!\nRaltei Awk Ah I Remh Le i Hrim Ṭhan A Herh Mi Hna:PG58\nCDF/PDF Ralkap thazang Chap ding: Tlangcung mino tel loin, Burma mino hi a tlawmbik 10 millions an si lai. PDF Tindan adih cia mi hi, 8000 an si. Zatuak in 0.1% lawng asi. 5% nih PDF an ṭuan khawh ahcun 500,000 an si lai. Ralhrang Kawl Ralkap zat an si cang. Cu caah PDF ah tam deuh in an lut khawh nak lai i zuam rih a herh (ṭuanvo ngeihtu hna nih), 5% tlin ve awk ah. Tu cu 1% hmanh an tlin lo. 0.1% lawng asi rih.\n← Uk Thang nekding in le thleidanh ding in manager pahnih fialtu an um kho men, hnulei phen ah\n𝐊𝐢𝐫 𝐓𝐡𝐚𝐧𝐧𝐚𝐤 𝐋𝐚𝐦 𝐚 𝐔𝐦 𝐭𝐢 𝐥𝐨 𝐦𝐢 𝐤𝐚𝐧 𝐑𝐚𝐦 𝐁𝐮𝐚𝐢𝐧𝐚𝐤 →


Argentina Ram Zongnih American Biachahnak Hrawmpi In Hezbollah Cu Ralhrang Ah Cohlan Nak A Tuah — Salai Ephraim Thawngpang\nArgentina Ram Zongnih American Biachahnak Hrawmpi In Hezbollah Cu Ralhrang Ah Cohlan Nak A Tuah\nLebanon ram chungah khuasa mi Hezbollah movement ralhrang pawl hna hi American, UK, Israel, Gulf Arab state chung um mi Ram a tam u hna nih cun vawlei cung ralhrang ah cohlan nak an tuah cang.cu hnu ah Argentina ram zong nih Lebanon Hezbollah movement pawl hna cu vawlei cung ralhrang ah cohlan nak a vun tuah ve hi a si.\nHezbollah movement photo.\nArgentina ram nih Lebanon ram chung um Hezbollah movement pawl hna cu vawlei cung ralhrang ah cohlan nak a tuah le cangka in Hezbollah movement min in Argentina ram chungah chawlehnak an tuah mi hna le cu hlan ah i pehtleihnak an rak ngeih mi hna cu a chah kanh hna i a hrem cawlh hna tiah an chim.\nA Luancia kum 25 lio ah khan Argentina ram chung khuapi a si mi Buenos Aires khuapi chungah a um mi Amia Jewish cultural centre ah Hezbollah movement pawl hna nih tuksum i thah nawn nak an rak chuahter i,cu tibantuk in i thah nawn nak an rak chuahter mi cu Argentina ram nih philh lonak caah caan hman nak an tuah peng i,a tu hi cu camtuak philhlonak an tuah mi kum 25 tlin nak ah Argentina nih ralhrangah cohlan nak a tuah hi a si.\nArgentina president Mauricio Macri photo.\nArgentina ram nih cun Hezbollah movement nih Amia Jewish cultural centre an kan rawk piak hnu in kan ram chungah buaibainak an chuahter peng,kum 25 luan cang hmanh sehlaw mah thil kha a case a dih rih lo.cun hi thil kong ah Hezbollah movement lawng si lo in Brazil le Paraguay zong itel nak an nei ve tiah Argentina Financial Information Unit nih a chim.\nTagged Argentina Ram Zongnih American Biachahnak Hrawmpi In Hezbollah Cu Ralhrang Ah Cohlan Nak A Tuah\nPentagon Nih Ramri Ah Ralzam Le Mipem Veng Dingin A Ralkap Minung 2,100 Bak A Kuat Than Hna Lai A Ruang →\n← Turkey Cozah Nih Hriamnam Tha A Ngeih Le Cangka In Tihnung Ah A Tuah Taktak Ko Cang


Zeitin Dah Chantiluan Kan Dawi? – THE CHINLAND POST\nZeitin Dah Chantiluan Kan Dawi?\nLian Cung (Sopum), Chin Digest Vol2, No.2| Ni khat hnu ni khat, seh thilri lei fimthiamnak a ṭhanning a san chin lengmang tik ah nihin kan vawleipi cu globalization village (vawlei khuapi) tiah auh a si cu kan hngalh dih cio. Information Technology Age (IT chan) i kan um tik ah, chantiluan kalning le ṭhanning hngalhthiam awk a har tuk. Mah nih cun chawlehthalnak, zatlaang nunphung, kokek sining le biaknak tiang in a pilpi chih hna. Cutin, nitlaklei ram pawl nunphung le sining hmunkip i a karh tik ah, mi kip nih an nunning cawn le zulh a fawi ngaingai. Hihi, nitlaklei ram pawl nih an ram kauhnak caah an hmanrua zong a si kho men. Ramkauh timi cu hriamnam lawng in ral doh i ram kauh khi a si thlu lem lo! Nunphung lei ramlaak kan ti hnga maw? Atulio kan ram mizapi nunning kan zoh tik ah a ṭhatnak le a chiatnak he nunphung le sining thlennak tampi kan hmuh.\nKan ram, kan peng, kan khua ah a hung lutmi miphun dang nunphung nih hmailei ah bochan dingmi mino tampi thinlung a thlen chih ve. Mi nawl cawn lo dingmi kan i cawn, kilven dingmi kan nunphung huamsam tein kan thlau. Mi nawl cawn, zaruh teuh kan rak ti maw kha. A poi ngaimi cu, theih ko bu in thei lo bantuk tein chantiluan chung ah kan pil thluahmah. Chantiluan chungah kan pil kan i hngalh lomi zong a poi tuk fawn.\nKan thilhruk-eihning le ṭamhmoihning: Laimi kan poi ngainak pakhat cu miphun lian le ngan deuh pawl nunphung nih a kan dolh fawi ngaimi hi a si! Tahchunhnak ah, Korea film kan zoh tik ah, an thil hruk-eihning le ṭamhmoihning nih fawi tuk in kan lungthin a chilh sual maw? Nitlaklei pumpululh chuih puai (premier league) kan zoh tik ah, an sam mehning nih kan lungthin a la colh maw? Mi nawl cawn lo ding ka ti duhnak a si lo; asinain, ramdangmi nih seh thilri hmang in an i ṭamhmoihmi (plastic surgery) le an ram cozah uknak ṭhami tang an nunphung bantuk in, kan umnak hmun ahhin teh aa tlak hnga maw, ti kha ruahchih a herh.\nBiakinn kan kal tik ah nitlaklei ram thil hruk-eihning le sexy (taksa laang in thil hruk) tuk in kan umkal sual maw? Pumh kal dingmi hna, nightclub kal dingmi kan lo sual hnga maw? 1998 kum ah, Tahan kan rak peem i, tangriat ka rak kai. Mizo le Kawl holh cu rak thiam rih hlah kaw, hawikomh awk ka rak thei lo. Kan sianginn khan chung ah Lai zaal aa beimi minung pahnih ka hmuh hna i, Laimi bak an si lai ka ti. Asinain, Mizo holh in an i chawnh tik ah, ka kom ngam hna lo. Nikhat cu, “Laimi nan si maw?” tiah ka hal hna i, “kan si ko an ti”. Lai zaal i bei hna hlah sehlaw, miphun dang ah ka ruah hna lai. Kan Lai thilthuam hi zahpi hlah usih. Laimi lak zong ah miphun dang holh nih kan hip tuk hlah seh. Miphun dang holh thiam le hman a ṭha tuk ko nain, a hmannak hmun le a caan zoh thiam a herh.\nNungak le tlangval hawikomhning. Lai miphun cu inn zakhat maw zahnih hrawng umnak khuate in a ṭhanglianmi kan si hna. Chungkhar khat bantuk in khua kan saṭi i, khualu in khuataw tiang kan i thei dih. Nungak le tlangval i hawikomhnak zong ah miphun dang nih an ngeih lem lomi, mahle innlo chung ah kan i lengkai. Hmunkhat ah lo kan kalṭi, tiva kan kalṭi, thingthei kan hrawngṭi tawn hna. Asinain, nihin ah cun chantiluan nih huamsam tein a khuh chih lengmang ve cang.\nKan ram cozah uknak ṭhalo le sifah ruang ah, Laimi tampi cu vawlei ramkip ah phanh a si. Hlan chan bantuk in chungkhar tling tein hmunkhat ah um a fawi ti lo. Nulepa nih chungkhar pawcawmnak caah fale ramdang kalter cio a si. Mino pawl nih nu le pa um lonak hmun an phanh tik ah zalonnak an hung ngei. Zalonnak nih ralṭhatnak a van chuahpi tik ah nungak le tlangval i hawikomhning zong ah mi nawl kan i cawn. Ṭhit-umh hlan ah nu le va bantuk in (living together) kan i hawikom cang hna. Mah zong cu sual ah kan rel lem ti lo. Ngeihkhat ṭhit-umhnak (same-sex marriage) zong hi kan hrial bak lai ti awk a tha lo! Valentine Day hmanning zong ah, pangpar pek le lenṭi lawng si loin, taksa tiang in i pumpek a si. Thilhruk-eihning lawng si loin umtu le ṭhuttoning tiang in kan vaivaun cang.\nCaan kan hmanning: Miphun a ṭhangcho le a ṭhangcho lomi kan i dannak bik pakhat cu caan kan hmanning ah a si. Laimi cu cozah zung le company ah rianṭuanmi si loin, lo thlawh in paw aa cawmmi kan si tik ah kanmah le siaremning in caan a hmangmi kan tam. A bik in, kan caan tam deuh cu bianuam saihnak, biasawng tlorhnak, ram vaihnak le tiva kalnak tibantuk ah kan hman tawn i, thil pipa le a herhmi rian le a biapimi khuaruahnak caah caan tam kan pe kho lo. Cucaah, miphun dang le ramdang i rianṭuan tik ah, a caan hmaan tein rianṭuan kan i harh ngai tawn.\nNihin seh thilri lei a hung ṭhan tuk tik ah, mi kip nih phone kan i tlaih khawh cang. Kan i tlaihmi phone chung ah muicawl phunkip, hmanthlak phunphun, thawngpang, games le thil phun tampi an um. Website hmang in, zoh lo dingmi thil kan zoh, a herh lomi thawngpang kan rel i ngakchia bang khin game kan i celh. Cun, hawile he g-tlak, viber, facebook tibantuk khin kan i zi. Biakinn chung le office zong ah phone kan dehnak ah zeite kan thei ti lo. Chungkhar zong ah hmunkhat biaruahnak, rawleiṭinak le thlacamṭinak caan ngeih a har cang. Caan hi a biapi tukmi a si caah, mifim nih cun an ngeihmi caan hi sullam ngei tein thil ṭha tuahnak ah hman khawh an i zuam. Cucaah ṭha tein caan hman kan thiam lo ahcun kan rianṭuannak ah hlawhtlinnak ngeih a har ngai. Caan cu khon awk le chiah awk a ṭhat lo caah, sullam ngei tein hman thiam a biapi tuk.\nPathian kan thangthat le biakning: Pathian kan biakning le thangṭhatning zong ah chanthar pumhnak program kalning a dawizia kan thiam a herh. Hlan chan rak i pumhning lawng kan hman peng ahcun, nihin mino tampi caah cun mit lawng a ku men hnga. Sihmanhsehlaw, miphun dang nih Pathian an thangṭhatning kha uar tuk in, an nawl kan i cawn sual maw? Mah pumpak nunnak ah a um lem lomi, aukhuan tuk, thlarau ngaimi bantuk le, Halleluijah ti phun khin bia phunkip chim tuk khi mizapi hmai ah kan uar tuk sual maw? Pathian nih a herh a ti ahcun, kan tlukrilh awk zong a si ko i, Thlarau hruaining in kan cawlcangh a herh hnga.\nPathian kan thangṭhat tik ah mi nawl i cawn sawhsawh nak in kan lungthin taktak he Pathian a thangṭhatmi kan si a herh. Nihin, Pathian thawngṭha kan chimning le kan kal duhnak hmun zong hi aa dang ngai cang. Ramdang phan kho lomi pastor le rianṭuantu pawl cu santlai lomi phun ah hmuh deuh kan si. Pathian thangṭhatnak hla kan sakmi zong ah vawlei lei hla-aw le style (rock, hip-hop hla phun) deuh kan uar. Minung kan i dawtnak zong hi a deu chin lengmang. Chung le khat nakin mirum le mirum i dawt deuh a si cang. Midang thangṭhatning le biakning i cawn awk a si ko nain, mi nawlcawn rumro uar tuk hlah usih!\nNihin vawlei kan zoh tik ah thil thar ni khat hnu ni khat a chuak chin lengmang. Thiamnak le hngalhnak a phunphun in a karh chin thluahmah. Hi bantuk chan ah a ṭhang cuahmahmi, a bik in mino hna nih kum zeimawzat a luanciami thil sining le nunphung kha mitthlam zong in an suai thiam tuk ti lo. Cucaah, chantiluan hoih in umto le cawlcangh thiam hi a herh taktak. Kannih Laimi, Khrihfa aa timi nih teh, zeitin dah chantiluan kan dawi lai?\nNext A Minthang Ngai Nain A Sifakmi Rih Tidil


Sihmanhsehlaw Bawipa aa bochanmi cu thazang thar an la. Mupi bangin an zuang lai; an tlik tikah an baa lai lo, an kal tik zongah an tha a di lai lo. (Isaiah 40:31) Minung kip nih no lio bantuk in thazang ngeihtthan le vun le cuar hna i dawh tthan hi duh a si. Cucaah cun, an sii zuarmi a cawngia (thawngzamh) tu hna nih “kan sizuarmi na ei bak ahcun na no lio bantuk in thazang na ngei lai i na vun na cuar zong aa dawh tthan lai” tiin thawng an zamh (caw-ngia) tawn. Americaram hna ahcun no deuhnak sii le ai an cawknak man hi dollar Billion 20 kumkhat ah an hman ee, ti a si. Sii lei thiammi doctor te nih cun, sii ei ruangah an no tthan, timi hi cu tette piah awk a har lai, an ti ve hoi. Mahbelte cu,Pathian bia nihcun hitihin bia a kan kamh: “A no mi hmanh kha an tha a der tawn i tlangval hmanh khan an tha a ba kho. Sihmanhsehlaw Bawipa aa bochanmi cu thazang thar an la. Mupi bangin an zuang lai; an tlik tikah an baa lai lo” a ti. Hi thil hi mino ca he kum upa ca he a si dih i, Bawipa aa boc…\nA ka lehnak cu, “Ka vel cu na caah a za ko, zei cah tiah ka thawnnak cu dertnawmnak ah hin a lang,” ti a si. Cu caah cun Khrih thawnnak nih a ka huphenh ti kha ka hngalhnak hnga, ka derthawmnak ah hin lunglawm tein kaa porthlaw cang. 2 Korin. 12: 9 Kan Bawipa Jesuh cu kam rum, kan fim, kan ngei, kan thiam kan sang, kan ding kan fel lio caan ah si loin kan sual kan palh, kan san tlai lo caan le kan derthawm bik lio caan theng te ah mi sual mi hna kan umnak volei ah hin a ra. Thiam san, rum ngeih, volei tlai chanhnak le porhlawt ruam kainak hna nih “vel ngeihnak an hlam khawh lo i an herh lo. Sihmansehlaw minung kan derthawmnak le kan san tlai lonak hna ah Pathian vel ngeihnak hmual a lang i thawnnak a um. Isaac nih fau Esau cu: ka tar cang i ka thizat cang caah rawl thaw bik in thluahchuah rak ka hal cang a rak ti mi bia cu, fau le fahniang hna nak in an nu nih a rak fiang deuh caah fahniang sinah a nu nih tha tein ruahnak a pek ning tein fanau nih a pa a va fuh hmasa. A pa nih na hmul c…\n(Mt.1:23; Joshua 1:7-9; Ps. 23:4) Hi bantuk in caantha ka hmuh caah lunglawmhnak tampi ka ngei. Caan a ka petu Upa hna cung ah kaa lawm i Pathian zong ka thangthat. Nihin ah chim kaa timhmi cu Yangon Lautu Baptist Church tlangtar a simi "Pathian Kan sinah a um" ti hi a si lai. 1.Immanuel Mt. 1:23 chungah kan hmuhmi cu Immanuel tiah Jesuh min saknak a si. Hi Immanuel timi biafang hi Hebru holh in a rami a si i a sullam cu "Pathian kan sinah a um" ti hi a si. Immanuel timi biafang hi kan Baibal chungah hmun thum laawngah kan hmuh khawh: OT ah Isa.7:14: 8;8 le NT ah Mt.1:23 hi a si. Immanuel timi biafang hi kan Baibal chung hmun thum lawng a si ko nain cu biafang nih a sawh duhmi Pathian kan sinah a um, Pathian nih a kan um pi timi hi hmun tampi ah kan hmuh khawh. 2. OT Concept Baibal ca hlun chung ah Pathian umpinak hi hmun tampi ah hmuh khawh a si nain Judah mi ruahnak ahcun Pathian cu vancung ah a um. Phundang in kan chim ahcun Pathian cu lahlah pi ah a um ti hi a…\nAmerican hna ahua tuk mi Muslim zumhnak ahlei tuk i a zum mi Osma Benladin hruainak in New York khualipi i a um mi , dot 110 a sang mi World Trade Center cu anmah American hna vanlawng lila hmang in, September 11,2001 (9/11) ni ah zing lei 8:45am ah viokhat,9:03 ah ah voikhat attack an vun tuah hna. Nazi 5 chung bakah World Trade Center pi cu vutcaam ah aa cang i minung 3021 an thi. Zinglei 9:40a. m ah Washington DC i Ralkap zung (Pentagon) cu a dang vanzaam pakhat nih attack a tuah than hui i minung 100 lenglo an thi hui. Hi thil acang mi ruangah hin zei tluk fimthiamnak sang kan ngeih zongah huhimnak,hnangamnak taktak a um lo ti hi vawlei mi zapi nih an vun theih colh. USA hi valei cung va…\nAsia i siangbawi arak ttuan mi hna le Kawl ram i arak ttuan mi Adoniram Judson zong i an hmuh mi biatak cu, biaknak dang chung ah cun minung nunnak thlen khawhnak, remhkhawhnak, sersiam-khawhnak tthawnnak a um lo ti hi a si. Cuti i ti tik ah, krifa hi biaknak dang abia mi nak in kan ding khun tinak le krifa biaknak a ttha bik ti nak a si lo. Krifa nak i ading deuh mi le attha deuh mi minung, biaknak dang ah tam pi an um ve ko i biaknak dang hi krifa biaknak bantuk in an tthat nak a tam pi ve ko. Tahchunhnak ah Hindu biakna…\nVawleicung ah thil mintha…\nMark 11:1-10 ( A tawinak in):1Jerusalem ah a kal i Bethanikhua kha an phan dengmang cang, cu tikah Jesuh nih a zultu pahnih kha a thlah hna i, 2"nan hmai khua ah khin va kal u law nan va luh ka te ah khin ahohmanh nih an i cit bal lomi laa fate, hri in aa hreng ko mi kha nan va hmuh lai. Va phoih u law hika ahhin ratpi u. 3Cun minih, ' zeicahdah mah khakha nan tuah?' tiah an in hal hna ahcun, 'kan Bawipa nih a herh i kan rak in pek than hna zau lai, ' tiah nan ti hna lai," a ti hna. 4Cucaah cun rak kal i inn pakhat innka ah la fate pakhat a rak i hreng ko kha an va hmuh takt…


Good News: Ralkap Minung 5 An Thah Hna, Ralbawi 2 An Thah Chih Hna - Chin Eleven News\nGood News: Ralkap Minung 5 An Thah Hna, Ralbawi 2 An Thah Chih Hna\nA luancia mi August ni 3, 2021 lio ah khan Shan ram kulh chak lei Pansai timi khua ah Kokang hriamtlai a si mi phu Myanmar National Democratic Alliance Army (MNDAA) le ralhrang pawl karlak ah i kahnak a chuak i MNDAA nih Min Aung Hlaing ralhrang pawl cu Ralbawi ngan minung pahnih telh in mi 5 an thah hna tiah thawngtheih a si.\nHi kongah hin khuami pakhat nih an i kahnak ah ralhrang lei in Duh ttat zin hmu ( deputy batlion commander) le Duh ttat khuai hmu telh in minung 5 cu MNDAA lei nih an thah hna tiah theih a si.MNDAA lei hi a thi mi le hliam a tuar mi an um lo tiah a chim.\nUknak firtu Min Aung Hlaing ruangah kawlram mipi minung tamtuk kan thi cang bantuk in an mah ralhrang pawl zong tampi an thi i an nunnak a liam cang. Ramch7ung minung hi zat lawmmam kan thih hi a ho ruangah si loin Nawlngeihnak latu Min Aung Hlaing ruangah a si ko.\nRelchap: Ramri Kong Ah Assam Assembly Dinhter Chung A Si; Assam assembly ah Mizoram ramri buainak kongah cozah MLA le opposition pary MP kar i el nak fak piin a chuah caah speaker nih assembly cu minute 40 chung a dinh ter.\nOpposition party a si mi Congress, All India United Democratic Front (AIUF), Bodoland’s People Front (BPF), CPI(M) le Independent MLA hna cu house well ah an i pum i Central Bureau of Investigation (CBI) a si lo ah National Inverstigation Agency (NIA) hna nih ramri kong cu zohfelnak tuah dingin an ti hna.\nCozah le opposition party MP hna hi assembly chungah kutdong in an i sawh,cabuai cumh pah in fak piin an i el caah speaker Biswajit Daimary nih a phak tawkin boruak dai ter a timh nain a hlei lo ruangah minute 40 chung assembly house a khar.\nOpposition party leiin biachimtu Congress MLA Kamlakhya Dey Purkayastha nih ramri buainak hi 2020 October thla ah Mizoram in a thawk mi a si. Hi kong hi India cozah sin zong ah kan theihter cang.Hi tin a si hnuah zei ruangah dah Assam palek hna an nunnak a liam tiah a hal hna.\nMah biahalnak hi Parliamentary Affair minister nih Assam le Mizoram cu ramdang kan si lo.India ramchung ah a ummi state kan si.Kan buainak cu chawnhbiaknak he kan chimfianh te lai. Amah belte cu ramri buainak ruangah Congress cozah chan 1974 in minung 34 nunnak a liam cang tiah a leh.Ref; the aizawl post\nChinram Cu A Rauh Hlan Ah CDF Nih An Control Cang Lai\nSii Cawk I A Kal Mipa Ralkap Nih An Zurit Buin Meithal In An Kah


Grinch 4. Mai 2018 um 10:01 #1\nKurz 4. Mai 2018 um 10:01 #2\nGrinch 4. Mai 2018 um 10:04 #3\nKurz 4. Mai 2018 um 10:14 #4\nFifaheld 4. Mai 2018 um 10:10 #5\nBlue 4. Mai 2018 um 10:11 #6\nFifaheld 4. Mai 2018 um 10:13 #7\nKurz 4. Mai 2018 um 12:11 #8\nBlue 4. Mai 2018 um 10:47 #9\nFifaheld 4. Mai 2018 um 10:52 #10\nBlue 4. Mai 2018 um 11:10 #11\nFifaheld 4. Mai 2018 um 11:27 #12\nGrinch 4. Mai 2018 um 12:29 #13\nKurz 4. Mai 2018 um 13:10 #14\nFifaheld 4. Mai 2018 um 14:01 #15


Ralkap phih ruang ah Ann peng ah Chin mi 10,000 leng eidin awk an ngei lo: CHRO - THE CHINLAND POST\nRalkap phih ruang ah Ann peng ah Chin mi 10,000 leng eidin awk an ngei lo: CHRO\nAnn Khuapi (Ann Town) Photo: NMG\nBy Salai Tluangkipthang — Rakhine ramkulh, Ann peng i Daletchaung khua le a kiangkap ummi khua 42 cu Ralkap nih tlunkalnak lam an phih caah eidin awk facang an ngei lo tiah Chin Human Rights Organization (CHRO) nih June 22 ah cathanh an chuah.\nCHRO cathanh an langhter ning ah, “Ralkap nih a biapi ah hmanmi tlunkalnak lam, Tilam siseh, tlanglam siseh a kham ruang ah Daletchaung khuakomh (Ohsuh) ummi Khua 42 in minung 12,139 nih eidin awk an ngei ti lo. An khamnak hi January khan a si cang, nain a hun fah hnu June 17 hnu hin tlunkal biatak tein an phih caah eidin an har” tiah theih a si.\n“Ann khuapi in Daletchaung le Shan Kone khua lei kalnak Tlanglam siseh, Kantaungkyi in kalnak Tilam siseh Ralkap nih an kham caah June 17 thawk in cu kiangkap ah a ummi hna cu facang eidin awk an ngeiti lo caah atuhi a rannak in facang bawmhnak pek an hau” tiah CHRO Field Director Salai Terah a chim.\nDaletchuang khuakomh (ohsuh) ah kiangkap ah atu lio rawlei din awk ah a harsami khua 42 chung ahhin, khua 37 hi Lai (Chin) mi umnak khua a si. A dang khua 5 telawng hi Rakhine khua a si. cun, a tu ah facang eiding an ngei tilo caah banhla le thei dangdang eiding cang tiah theih a si.\nRalkap nih tlunkalnak an phihnak a ruang cu khuami tlunkal lio ah AA nih an duhherh an i zalh ve sual lai. AA sin ah facang a phan sual lai timi an phan caah a si. Cun, Khuami chimnak ah Daletchuang le Shan Kone khua hrawnghrang ah Ralkap umhmun an khuar i kahdohnak (Clearance Operation) an tuah cuahmah lio zong a si tiah CHRO in Salai Terah nih cun a chim.\nKhuami nih an harsatnak kong he pehtlai in Ralkap an chimh hna tik ah, a zawmi le cozah riantuantu cu chawhleh a ngah ko. Cun, nanmah caah bawmhnak kong hi a cunglei ah kan chim ko lai. Nain, hika hmun ah bawmhnak tirawl a phanh dingmi kong he felfai tein zohfel le tlangtlak a hau lai tiah Ralkap nih khua mi cu an ti hna tiah theih a si.\nAtulio ah, Ralkap cawlcanghnak a fawi deuh nakhnga ding caah Khuate cu an fonh cuahmah fawn hna caah Daletchaung le Shan Kone khua cu an i fonh cang tiah kan theih.\nRalkap le AA an i kahnak hmun hna lak ah Chin ramkulh in Paletwa le Rakhine ramkulh in Ann, Myebon, Minbya tbk. khuapi hi Chin miphun khua saknak a si. #\nPrevious Dr. Hmuh Thang: Pyithu Hluttaw In Cuh Ding Timi Thawng A hman Lomi A Si


Cambodia Pa Le Tial Cung Thang Cu March 8 Ah An I Thua Cang La – FIAKFAIROCK\nCambodia Pa Le Tial Cung Thang Cu March 8 Ah An I Thua Cang La\nawk Tling Thang| 2019 March 3| World Champion si khawhnak ding aa hmuitinhmi Tial Cung Thang cu Cambodia pa he i thua ding in March 2 ah Yangon a phan cang. Hi zan ah one championship-MMA an i thuat dingmi puai 14 chung ah Myanmar rammi pa pahnih le nu pakhat an i tel.\nTial Cung Thang le Camboadia pa Rin Saroth cu March 8, Yangon, Thuwana Indoor Stadium ah zan suimilam 6:00 ah an i thua cang lai.\nUS ah a ummi Tial Cung Thang cu MMA ah i thong ding in a rak tlung i March 2 ah a hawipa Chas Kelly he damte in Yangon an phan cang. All Chin Society, Lai Chiat/thatbu, Rual U, Hakha Hrihhruai le Rev. Biak Tin Sang a siangngakchia hna nih Yangon vanlawng tual donnak in sunglawi ngai in an don.\nTial Cung Thang nih “keimah he aa thong dingmi Rin Saroth cu round 2 hlan ah ka tei lai” tiah a chim. Cambodia pa he an i thuatnak ding ah 5 lawng aa duh cang.\nMarch 8 zan ahhin Myanmar rammi Tial Cung Thang, Phoe Thaw le Bozhena Antoniyar an i thua lai. Phoe Thaw hi Indonesia pa Yohan Mulia Legowo he Featherweight level in an i thua lai i Myanmar ramnu Bozhena Antoniyar le Malaysia nu Audreylaura Boniface hi Atomweight level in an i thua ve lai. Tial Cung Thang le Rin Saroth hi Catch weight (68,0KG) level in an i thua lai.\nMah zan ahhin ramkip in puai 14 an i thua lai. Puai 3nak ah Bozhena Antoniyar, puai 8nak ah Tial Cung Thang le puai 13nak ah Phoe Thaw aa thua te lai.\nTial Cung Thang hi One Championship- MMA ah a hmasa bik aa thuat a si lai. Rin Saroth hi One Championship-MMA ah voi 5 aa thua cang i voihnih lawng teinak a hmu i voithum a sung. Rin Saroth hi kum 25 a si i pe 5.6 a sang. A khing hi pound 143 fai a si. Anmah Cambodia ram ah voi 110 aa thua cang i voi 22 teinak a hmu.\n“MMA i ka luhnak a ruang bik cu World Champion si duh ruah asi ko. Atu tan kaa timh tuahning hi a tha ngai ko. Ka family kaltak in khua dang ah training ka la. Zing he zan he training tuah zungzal asi, cun ka cinhti mi pawl hi minthang le Pa Thawng lawngte an si. Anmah pawl he ka cinh zungzal tikah tampi zumhngamhnak (confident) a ka ngeihter. Dam tein ka Biak mi ka Pathian nih a ka umpi lai i teinak zong ah ka Pek ko lai tiah ka zumh. Ka vuikhatnak asi lai i Chin miphun ka unau nan thlacampiak le nan thapeknak ka herh tuk” tiah Tial Cung Thang nih The Chinland Post ah a chim.\nTial Cung Thang a chuahkehnak cu Hakha Khuathar a si. A nu le a pa hi Pu Tawk Cem le Pi mang Si an si. Unau chuakti khat pali an si i far pathum a ngei, amah lawng hi pa a si. 2005 kum ah Malaysia a phan. Cun, 2007 ah Syracuse, New York, USA ah an chunglingte in an phan. Hika ah high school zong a dih tiah kan theih. Tiah thechinlandpost.info nih a langhter.


Nak nak nak! Der Deutsch ↔ Ente Übersetzer - Kommentare (Seite 2)\n174 Kommentare, selbst mitschnattern << < Seite 2/25 > >>\nAnonym, am 04.03.2012 um 12:18 Uhr\nNaknaknak Nanananak Naknak naknaknak Naknak naknak Naknak naknaknak Nananak naknak Nananak Nak Naknak nanak Naknaknak Nananak Naknak Naknak. Naknak Naknaknak Naknaknak Nanananak Naknaknak Nak? Nananak Nak Naknak nak? Naknak Nak. Nananak Nak Naknak nanak Naknak nak? Naknak Naknak. Naknak nak. Nananak Nak Naknak Nanak Naknak Nananak Nananak nak. Nananak Nak Nanananak Naknaknaknak nak? Nak Nananak Nak Naknaknak Naknak. Naknak naknaknak Naknaknak nak? Naknaknak Nak Naknak naknaknak Naknaknak Nananak Naknak nak. Nananak nak. Naknak Nanananak Naknak naknaknak Naknak nak!\nleider, am 21.03.2012 um 17:23 Uhr\nNaknak naknak Naknak nak? Naknak Naknak. Naknak Nak? Naknak nak? Naknaknak Nananak Nananak Nak Naknak Naknaknak Naknak nak? Naknak Naknak. Naknak naknak Nananak Nanak\nAnonym, am 21.03.2012 um 21:26 Uhr\nNak? nak. Naknak Nanak Naknak nak. Naknak Nanak Naknak nak. Naknak Nanak Naknak nak. Naknak Nanak Naknak nanak Nananak Nak Nak? nak. Naknak Nanak Naknak nanak Naknak nak. Naknak Nanak Naknak nanak Naknak nak. Naknak Nanak Naknak nanak Naknak nak. Naknak Nanak Naknak nanak Nananak Nak Nak? nak. Naknak Nanak Naknak nak. Naknak Nanak Naknak nak. Naknak Nanak Naknak nanak Nananak Nak Nak? nak. Naknak Nanak Naknak nanak Naknak nak. Naknak Nanak Naknak nanak Nananak nak. Nananak Nak\no.0, am 29.03.2012 um 10:59 Uhr\naus 10 buchstaben 20 wörter. komplizierte sprache\nmjau!, am 03.04.2012 um 17:35 Uhr\nNananak Nak Nananak Nak Nananak Nak Nananak Nak Nananak Nak Nananak Nak Nananak Nak Nananak Nak Nananak Nak Nananak Nak Nananak Nak Nananak naknaknak nak? naknak nak? naknak nak? naknaknak Nananak naknaknak nak? naknak nak? naknak Nak Naknaknaknak Nananak Nak Nananak Nak Nananak Nak nak? naknaknak nak? naknaknak nak? naknaknak nak? naknaknak Nananak naknaknak Nananak Nak Naknak naknaknak Nananak Nak Naknak naknaknak Nananak Nak nak? naknak nak? naknak Nak Naknaknaknak Nananak Nak Nananak naknaknak Naknaknak nak. nak? naknaknak nak? naknaknak nak? naknaknak nak? naknaknak Nananak Nak Nananak Nak Nanananak nak! naknak Nanananak nanak Nak. Nanananak nak! Nananak Nak Nananak naknaknak Nak Naknaknaknak Nananak Nak. nak? naknaknak nak? naknaknak nak? naknaknak nak? naknaknak nak? naknaknak nak? naknaknak Nananak Naknak. nak? naknaknak nak? naknaknak Naknak nak! nak? naknaknak Naknak nak! Nananak Naknak.\nAnonym, am 10.04.2012 um 17:36 Uhr\nchekc das nicht\nWodka, am 18.04.2012 um 11:38 Uhr\nNaknak Naknak. Naknaknak Nanananak Naknaknak Nak? Nananak Nak Naknak nak? Naknaknak nak? Naknak Nanananak Naknak Nak. Nananak Nak Naknak nak! Naknak Nanak Naknak naknak Nananak Nak Naknak Nanak Naknaknak nak? Naknak Naknak Naknak Naknaknak Naknak nak? Naknak Naknak Naknak Nanak Naknak naknak Naknak naknak Naknak nak? Naknak nak. Nananak naknak Nananak Nak Naknak Nak? Naknak Nanak Naknaknak Nanananak Naknaknak Nanananak Nananak Nak Naknak nak! Naknak Nanak Naknak nak. Nananak Nak Naknak Nananak Naknak nak? Naknak Naknak. Naknak nak! Nananak Nak Naknak Nanananak Naknak Nanak Naknaknak Nak Naknaknak Nak? Naknak Nanananak Naknak Nak. Naknak Nanak Nananak Nak Naknak Nanak Naknaknak nak? Naknak Nanananak Naknak Nak. Nananak Nak Naknak Nanak Naknak nak. Naknak Nak? Naknak nak? Naknaknak Nananak Naknak nak? Nananak Nak nak? Naknaknak naknak Nanananak nanak Naknak Naknaknak Nananak Naknaknak Nak? Naknak nak? Naknaknak Nananak Nananak Nak Naknak Nanak Naknak naknak Naknaknak Nanananak Nananak Nak nak? naknak Nananak Nananak nak? Naknaknak Naknak Nanak Naknaknak Nanananak Naknaknak Nanananak Naknak nak? Naknaknak Nananak nak? naknak Nananak Nananak Nananak Nak Naknak nak? Naknak Naknak. Naknak nak. Naknak Naknaknak Naknak nak? Naknak Nananak Naknak nak? Naknak nak. Nananak Nak Naknak nanak Naknak Nanak Naknak nak. Naknak nak. Nanananak naknaknak\nAntwort: Naknaknak Nak Naknaknak Nanananak Naknaknak Nanananak Naknaknak Nanananak Naknaknak Nak? Nananak Nanak


Zohchun Tlak Laipa: US Dollar $3000 Donation A Petu Tlangval Van Dawt Thang – Chin World News Evening\n$3000 Donation a petu tlangval Van Dawt Thang. COVID-19 ruang ah Malay le India ah Chin mi harsa in an um, AA le cozah tuk thahnak ruang ah Chin ralzam tampi bawmh an herhnak thawngpang tampi rel le theih cio asi.\nTutan ah US ram Michigan State ah a um mi tlangval Van Dawt Thang nih cozah bawmhnak ka hmuh mi chung te in ka unau Chin mi harsa bawmhbak pek ka duh ve hna ati i southern Chin IDP caah CCN sin in dollar $1000 donation a pek mi kan cohlan. Malay le India COVID-19 ruang harsa Chin mi caah $2000 cu Chin Relief Organization sin ah donation a pek tiah kan theih. Mino te nih mah tluk miphun a dawtnak cung ah upat awk a tlak tak tak i CCN zong nih upatnak kan pek.\nSouthern Chin IDP bawmhnak caah CCN nih Gofundme le a lenglei in donation a hmuh mi cu dollars $6432 asi i Hakha um CCN President sin ah 8827704.32 MMR kan kuat cang. Tuzarh weekend ah a mah pumpak bak nih an herhmi thil va phawtzamh ding in a thawh cang la. A rohhlan ah petu pumpak min list le mi harsa kanbawmh hna ning zong fiang deuh chin chin in update khawh kan rak i zuam la. Chin IDP hi caan sau harsatnak tuar dawh an si caah Gofundme hin bawmhnak cu kan cohlan peng rih ko ti zong thawng thanh kan in duh hna. Petu pakha cio nan cung ah CCN min in kan i lawntuk ti zong chimh kan duh. Gofoundme timi rak hmeh piak law bawmhnak pek khawh a si lai. Credit: Chin Cable Network Channel


Justin Bieber Nih Nu Pahnih Tizacuai Nak A Tuah Hna, Ceilak Liamter Ding An Si – Chin 11 News\nJustin Bieber Nih Nu Pahnih Tizacuai Nak A Tuah Hna, Ceilak Liamter Ding An Si\nCanada ram mi Pop star minthang Justin Bieber cu nu pahnih nih zingzak le mualpho in mipi theih ah an tuah mi ruang ah a thinhang tuk ve i cu nu pahnih hna cu USD $20 million liamter pianah an konglam ceihpiak ding in tizacuai nak a tuah hna hi a si. Cu nu pahnih nih cun an Twitter hmang in vawlei cung mipi theih ding ah ca an tial i “Justin Bieber nih an kan tleihhrem” tiah a nithla he fiang ngai in an rak langhter.\nDanielle timi min pakhat nih a tial ning ah cun “Texas pengkulh, Austin khuapi chung i hotel pakhat ah 2014 March 9 ah khan Justin Bieber nih a rak ka thleihhrem” tiah a Twitter hmang in ca a rak tial.\nCu hnu tlawmpal ah cun Kadi timi min pakhat nih a rak tial than ve mi cu “2015 May thla ah khan New York i Hotel pakhat ah Justin Bieber nih a rak ka tleihhrem bal ve. Danielle chim mi hi ahman mi a si lai, kei zong nih ka ton ve mi a si caah Danielle chim mi hi zumh awk tlak mi a si” tiah a rak tial ve.\nHi kong he pehtlai in Justin Bieber nih Danielle le Kadi an chim mi hi a hman lo, an lih a si tiah a tial hnu ah Los Angeles biaceih zung a sangbik nak hmun ah tizacuai nak hi June 25 ah khan a tuah hna hi asi. Justin nih tizacuainak a tuah hna lawng hmanh si loin USD $20 million a liam ter rih hna hi a si.


Kalaymyo Ah November Thla Chung Accident Voi 161 A Um – THE CHINLAND POST\nKalaymyo Ah November Thla Chung Accident Voi 161 A Um\nPapi-TCP| 2017 December 17| Kalaymyo ah 2017, November thlachung accident voi 161an tong i a dang khuapi ah voi 15, a zapi in voi 176 an tong tiah theih asi.\nFakpi in khawndennak asi lomi ahmuh 136 a si. Fakpi in khawndennak ruang ah hma a pumi hi minung 37 an si. Kalay sii-innpi ah a thimi cu an um hraw lo. Hmundang kadang tu ah a thi mi hi pa 3 an um tiah Kalay sii-innpi in thlopbulnak lei tawlreltu zung nih cathanh an chuah.\nMah accident voi 176 chnung in i pah nak in a thimi le hma apumi hna cu motor circle le motor circle in voi 65, motor aa let mi voi 14, motor circle le motor aa pahmi voi 7, motor circle le minung i pahnak in voi 4, tungbing le minung i pahnak in voi 1, motor circle cung in a tlami voi 3, aa letmi voi 44, motor cung in a tlami voi 3, motor circle le uico i pahnak in voi 1, motor le minung i pahnak in voi 5, motor circle le cawleng i pahnak in voi 1, an si i a zapi fonh in voi 176 an si tiah theih chih a si.\nHi kong he pehtlai in Kalay Peng i aummi mizapi hna nih i khawndennak aum lo nakhnga lam zulhphung zong siseh amawngtu hna zong siseh dingrep te in an mawngh nakhnga zong siseh, motor circle an mawngh tikah ralring te an mawngh naklai mah le pawngkam i a ummi mizapi hna sin ah theihter hna usih tiah tuanvo ngeitu hna nih forhfialnak an tuah. +++\nNext Mon Miphun Party Pakhat Lawng A Um Khawh Nak Ding Ceihmainak An Thawk Cang


Salai Lungthli Tum: Tangka Ruangah CDF Hakha Le CDF Thantlang Adang Tein An Dir Than Dih Kha Asi – Chin World News Evening\nSalai Lungthli Tum: Tangka Ruangah CDF Hakha Le CDF Thantlang Adang Tein An Dir Than Dih Kha Asi CDF vialte kha CDF headquarters (zungchoh) tang ah an rak um dih hmasa. Nain, zungchoh ah a thumi saza tam deuh cu ral tuk ngam ve loin Mizoram le Victoria Camp ah khua an sa. A langpar in ralkap an control hna. Anmah nih phaisa luhchuah an rak tlaih dih fawn. Ral atu mi hi ralkap nakin ral a tu ve lomi saza pawl power an ngei deuh tikah CDF ralkap an lungtling lo. Hi ruang ah CDF Hakha, CDF Thantlang hna ti bantuk in a dang tein an dir than dih kha a si.\nAtu lio phu dang tete an ser ciomi zong hi raltuk a kal ngam ve lomi keimah luala bantuk pawl kha ral a tu taktak mi ralkap nakin power an i ngeihter deuh tawn caah a si tiah ka theih. CNA ralbawi cu lakhruak in an rank akai lo kum tampi ralram an um hnu ah ralbawi rank an phak a si. CDF ah cun an service caan an i khat dih. Cutikah, luh le cangka in ralbawi tuan ai timmi an tam ahcun a poi ngai ding khi a si.\nThawngdang relawk Asian Tonpumh Biaruahnak ah Myanmar ram SAC cu Sawmding in Cambodia Prime Minister Nih Achim. Cambodia prime minister Hon Sang nih cun Myanmar ram nawlngeihnak la tu ralhrang hruaitu hna he biaruahnak tuah ding in Myanmar ram rat ding ah timhtuahnak ka ngei tiah December 6 ah a chim. Cun Asian tonpumh biaruahnak ah nawlngeihnak la tu ralhrang phu le rianngei hna cu sawmding an si tiah a chim chih.\nBreaking News: CNF Chimnak Nawlngeitu Salai Htet Ni He Tonbiaruahnak


Trump acozah nih tangka a pek duh lo caah California state nih tazacuai - The Chin Express\nTrump acozah nih tangka a pek duh lo caah California state nih tazacuai\nObama acozah nih 2010 ah “a rang taktakmi tlanglawng lam sernak” caah tiin California state tangka a rak pekmi $1 billion deng cu Trump acozah nih a chuahpiak duh hna lo.\nMah ruang cun, California state le state Tlanglawng Zung nih Trump acozah cu “tangka kan pe seh” tiin taza an cuai.\nSan Francisco khuapi i rampi biaceihzung ah taza an cuai. “U.S. Lamsul Zung nih California state tlanglawng lam caah tangka $929 million a kan pek duh lomi hi pek lonak nawl a ngei lo,” tiah tazacuainak ca chungah an ttial.\n“Cun mah kan tangka hi Rampi Tlanglawng Lam Zung (FRA) nih rian dang ttuannak caah hman tim hlah seh, kan pe hrimhrim seh,” an ti.\nKan hnu zarh ahkhan FRA nih, “California state nih phungphai na buar lengmang ruangah tangka $929 million rak kamhmi kha kan in cancel piak, cun hmasa ah na chuah cangmi $2.5 billion zong kan khirh tthan,” tiah thawng a thanh caah atu bantukin California state nih Trump acozah taza a cuai hi si.\nLos Angeles khuapi in San Francisco khuapi tiang meng 520 sau tlanglawng lam tuah in kum 2033 ahcun suimilam 1 ah meng 220 a phan khomi tlanglawng rang taktak hman khawh ding in, California state nih saduh a rak thah.\nCalifornia state cozah hruaitu Governor Gavin Newsom nih February thla ah “thil man a kai tuk caah hmasa kan i tinhmi kan tuah kho lai lo, Merced le Bakersfield khua kar meng 119 lawng hi kan tuah lai,” tiah a rak chim.\nTrump nih “a khua hmete in a khua hmete tiang lawng tuah a duh mu, zei dah santlaihnak a ngei, tangka a dih ding zong a tamtuk i a phu lo, i tuah lawlaw hlah seh,” tiah a rak tlerh.\nCalifornia state mipi nih tlanglawng lam sernak ding ahcun tangka $10 billion i hmang seh, tiin 2008 ah vote an rak thlak.\n2010 ah President Obama acozah nih rampi cozah tangka $3.5 billion an chap hna.\n2018 March thla ahcun, a dih ding tangka dihlak hi $77 billion a si lai tiah California state cozah nih a thanh. Thil sining a hngalmi nih “$98 billion leng hmanh a dih kho” ti tiangin an chim.\nMah ruangah President Trump nih i tuah lawlaw hlah seh a ti i rampi cozah tangka $3.5 billion chungah an chuah rih lomi $929 million a chuahpiak duh ti hna lo hi si. — Reuters


Thantlang ah Kawl Ralkap nih Pu Ral Tu an kah thah | The Chin Express\nThantlang ah Kawl Ralkap nih Pu Ral Tu an kah thah\nThantlang khuasa Hriangkhan khuami Pu Ral Tu cu nizaan September 29 zaanlei 6:30pm ah Kawl Ralkap nih meithal in an kah i a nunnak liam.\nPu Ral Tu (Bawi Bik Thawng pa) cu nizaan kha Hakha in Thantlang a tlung. Thantlang khua Pu Aung Bo inn hmai a phak ah Kawl Ralkap nih meithal in an kah i motor chungaah a nunnak liam colh.\nPu Ral Tu he motor aa citmi Pu Zo Peng zong alu ah meithal kuan nih a khen ve. Anih hi 2020 thimnak ah USDP in Thantlang peng ah MP aa cuhmi asi. Motor mongtu le aa cit vemi Pu Lawm Bik le Pu Than Heng cu an him ko.\nPu Ral Tu cu Malaysia Chin Christian Fellowship (CCF) ah Senior Pastor a ṭuan liomi Rev. Dr. Van Tha Lian i a pa asi.\nRalhrang Kawl Ralkap nih Pu Ral Tu a thahmi kong he pehtlai in Chin National League for Democracy (CNLD) Thantlang nih atanglei bangin ngaihchiatnak a langhter ve.\nPu Ral Tu (Patron, Chin National League for Democracy – Thantlang Peng)\nPu Ral Tu @Bawi Bik Thawng pa (kum 80s) hi a nunchung miphun, ram le biaknak caah aa pe zungzal mi le kan ramkhel, kan biaknak le kan miphun nih kan bochan zungzal mi a si. 1990 thimnak lio in Chin miphun caah harnak tuar in a rak cawlcang i ralkap namnehnak, a innlo le a ngeihchiah chuh tiang a ton buin, miphun dirkamhnak ah hramfek tein nihin tiang a nunnak pek in miphun caah a dir zungzal tu a si.\nNihin ni ah kan pa, kan miphun nih kan bochan mi nih a kan liamtak cu kan celh hrimhrim lo. Kan lungfah kan celh lo. A nunchung ah a tial mi tuanbia le a dirpi mi a zumhnak cu a dawtmi a Miphun le a tu le a tefa cung ah a hmun zungzal lai.\nKan Pa (Bawi Bik Thawng Pa), NA LIAM SIAHERH HLAH. NA RIAN TLAMTLING TEIN NA TUAH DIH CANG. NA KAN ROHTAK MI LE NA SADUHTHAH CU NA DAWTMI NA FA, NA MIPHUN NIH TLAMTLIN DING AH KAN I ZUAM LAI.\nA HMUN LOMI VAWLEI RAM Ah NA KHUALTLAWNNAK PATHIAN NIH THLUACHUAH HRAM SEH. NA TUHMI THLAICI FEEK IN HRUM ZUNGZAL HRAM SEH.\nLungfah ngaihchiat bu in,\nCNLD (Thantlang Committee)\nHmasa thawngpangUNHCR Malaysia Thawngthanh: Zung ah rat kong\nHnu thawngpangASEAN meeting ah Min Aung Hlaing kaiter lo dingin an ceih cuahmah


Zualko: Pi Sai Thluai Nih Australia Ah Mual A Kan Liam Taak Ee – Chin World News Evening\nZualko: Kan duhdawt tukmi kan nu, Pi Sai Thluai nih Australia caan 8:40pm ah zawt fahnak le harsatnak zeihmanh um ti lo nak hmun Pathian sinah a kan dinh taak ruangmang ee. Tantaakmi pasal le unau chungkhat an diklak thlacam nak in bawm cio u sih. An ngaihchiatnak Pathian tu nih hnem ko hna seh!\nPi Sai Thluai hi Cancer zawtnak in kum caan saupi a zawmi a si i tutan a tu bantukin lei harsatnak le fahnak temtuar kal taak in mual a kan liam taak hi a si. Kan ngaihchia tuk hringhran. Thawngpang chiat lioah atu bantukin kan Miphun chungin thihnak darkhing hun theih cu lungthin a nuam kho hrimhrim lo. Tantaakmi chungkhar Bawipa tu nih hnem hram ko hna seh! CCB Inc\nThawngpang dang rak rel chih:Opening Up America.Tuchun thawk in Colorado, Mississippi, Montana le Tennessee state ah on hram an thawk ve cang. Zawtnak ralvennak caah an renghmi phung cheukhat dinhdorhnak an tuah piak cang hna. Business zeimawzet on an thawk. Georgia, Oklahoma, Alaska le South Carolina ahcun riantuan hram an thawk than cang i, an riantuannak hmun ah an rak phan than cang hna.\nWhite house Task Force chungtel Dr.Deborah Birx nih “American mipi nih media sin in thil dik an thei taktak lo hi apoi hringhren, ka lung a tha lo” tiah CNN he sunday interview a chim. President Donald Trump zong nih main stream media hna nih mpi hna sin ah thil dik an chimh hna lo caah press conference kan tuahmi hi kan i ruahchanmi tluk in sullam a ngeih lo caah a phu lem lo” tiah a chim ve.\nPresident Trump biachimmi cheukhat pawl cu CNN le media cheukhat nih an kuaih piak lengmang caah white house press conference hi nifatin tuah dawh an si ti lo. CDC nih Covid-19 zawnak symtom a simi, tak-linh, thawcham le khuh pin ah khuasih, ruhkhuafah,rim theih lo le or-fah zong an tleh chap than. Source: Salai Lairamthang\nHakha Peng Tiphul Khuami Lainu Kum 18 Covid-19 Positive A Si A Poi Tuk Ee


SHARE CIO UH A SUNGLAWITUK HRINGHRANG THAWNGTTHA TUK SI – The Chinlung Post\nSHARE CIO UH A SUNGLAWITUK HRINGHRANG THAWNGTTHA TUK SI\nAustralia Citizenship Kongah Thawngtha Taktak Asi.Rak Share Cio Ve Uh. Chin Miphun nih ID ngeih lo ruangah Citizenship soknak ah kum sau nawn a hren mi hna mincazin (Thawngkhat ) leng cu tuchunah Department of Home Affairs sinah tlamtling tein kan pek cang hna. Sanetor Dean Smith nih Chin ram ah Birth Certificate kan hman lo nak, kan ngeih khawh lo nak le UNHCR nih ralzam in apom mihna cu Australia Cozah nih ID hal lo dingin caan sau nawn a kan zuam piakmi cu Bawipa thawngin a tlamtling cang.\nDepartment of Home Affairs nawl ngeitu hna nih Citizenship soknak kongah Kawlram lei ID (Birth Certificate) tibantuk cu kan in hal ti hna lai lo.UNHCR nih ralzam ah a rak pom cang mihna pawl cu consent form nan ttial lai i Australia Cozah nawlngeitu hna nih hlathlainak kan tuah hnuah cohlannak kan tuah lai tiah tuchun ah thawngtha taktak an kan thanh.\nZumhlomi balte an um sualah cun hleihlainak kan in tuah tthan hna lai tiah an kan ti.Western Australia Perth ah Citizenship an pekmi hna, interview an auhmi hna le (1399 Form) Declaration Of Service an ttial termi hna an tam pah cang.Citizenship soknak kong le Interview tuahnak kongah Australia um Chin Miphun hruaitu upa dihlak meeting tuah dih hnuah mah le community coiah thawng kan thanh tthan te lai. Credit: Renny Ceu L Mang\nRelchih: Kalaymyo NLD khuate khuabawi nupi tel in minung 3 an tlaih, tangka sing 70 leng an fir. Kalaymyo Aungthitsar Sang NLD khuabawi nupi tel in minung 3 cu nizan August 18 zing ah SAC ralkap nih an tlaih hna i tangka sing 70 (Ks.7,000,000) renglo an fir tiah theih a si. August 18, 11:00 AM hrawng ah SAC ralkap pawl motor 5 in U Myint Than inn ah an ra i biahal ding kan in ngei tiin an tlaih.\nCun, Ko Htwa Po inn ah an kal i amah cu a zaam. A herh mi ca pawl le tangka sing 30 an lak. Cun NLD in U Than Tun inn ah an kal i a nupi Daw Tin Tin Po an tlaih pin ah tangka sing 70 an lak. Mino pa pakhat zong an tlaih i U Myin Than tu cu August 18 zaanlei ah an thlah than,” tuah khuami pakhat nih a chim, tiah Zalen nih a tial.\nHAKHA PALEK SAKHAN AH MINUNG 30 ZAWTNAK AN NGEI\nSAYA THAWNG TE CHUNGKHAR LUNGPUT HI CU ZOHCHUN AWKTLAK LUNGPUT ASI


UDI thawngthanh: Tukvuak-thlanglamhnak a tongmi nupi pasal pawl caah – Chin Community in Norway\nUDI thawngthanh: Tukvuak-thlanglamhnak a tongmi nupi pasal pawl caah\nApril 16, 2011 ccn 0 Comments\nNorway ah na nupi pasal nih an nin auh siloah an ruangah a rak phanmi na si i, na nupi pasal nih tukvelh-thlanglamhnak na ton ah cun, ramchung umnaknawl ka sung lai ti phan ruangah i benh peng a hau ti lo tiah UDI nih thawngthanhnak a rak tuahnak a sau cang. Aruangcu, na tuarmi hremnak ruangah nangmah tein ram chungumnak nawl sok khawh asi i umnak nawl zong peek khawh asi caah asi.\nNowray ram khuasa ramdang mi hna an si zongah anmah ram minung kokek hna zong nih, anmah duh tein an auhmi hna an nupi pasal le hna cungah tukvuak-thlanglamh a tam ruangah le cozah ttuanvo ngeitu zungah a phanmi kheis a tam cang ruangah hi bantuk in upadi thar chuah in zapi thei lawlaw in thawngthanhnak an tuah hi asi.\nSok duhmi hna nih an tuah ding cu, palik sin ah a ruang chimphuangnak le soknak ca apnaak an tuah hma sa lai, cuhnuah palik nih biahalnak an tuah hna lai. Palik nih umnaknawl peeknak kong ah asangbik ttuanvo ngeitu UDI sin ah an kong a kuat piak hna lai. Tu bantuk a tuarmi hna nih ramchung umnak an sok tik ah phaisa liam a hau lo.\nHi kong he pehtlai in tahfung an sermi pakhat cu, ram chung umnak nawl hmuhkhawhnak caah cun, tukvuak-thlanglamhnak a tuarmi ruangah minung man a zawrte/tlaak ter deuh timi kha fiang tein hmuhpiak khawh a hau.\nInn chungkhar ah tukvuaknak zei huaha tuar lo nain, ram chung umnak mah tein hmuh duh ruang ah asi lomi biachimmi zong an um khawh caah, thilsining kongah zohhlattu minung tha tein thim an si i, biahalnak ttha tein tuah asi. Cu hlathlainak nih a tanglei bantuk in hmuh asi ah cun umnak nawl sok zong ah hmuh khawh asi fawn lo.\n– Ram chung umnak nawl a rak ngeimi na si lo ah cun silole phunglam ning loin a ummi na si ah cun.\n– Tahfung tling in tukvuaknak a um taktak lo ah cun\nAcunglei bantuk in hmuh asi ah cun umnak sok zongah san a tlai lo.\nTukvuak ruangah siloin a dang ruang ah sok duh ah cun?\nNupi pasal le he sik-vuak ruangah si loin a dang ruangah i tthen ah teh zeidah a chuak kho?\nI duhlo ruangah, inn chungkhar nuamhlo ruang ah le a dangdang lunghmuhthiamlonak tibantuk ruangah nupi pasal he tthen asi i Norway ram umnak sok na duh ah cun a tanglei hna ruangah sok khawh asi ve.\n– Fa a ngeimi nih an fa ruangah sok khawh asi i\n– An ram ah kir ah cun harsatnak ka tong kho timi ruang zongah umnak nawl sok khawh asi fawn.\nPrevious Previous post: Update: Japan le Tsunami\nNext Next post: Ramdangmi Caah Rian Kawlnak Website